text: மு.க.ஸ்டாலின் தேசியத் தலைவராக உருவெடுத்துவிட்டார்... துரைமுருகன் பேச்சு | dmk treasurer duraimurugan says, Stalin became the national leader - Tamil Oneindia மு.க.ஸ்டாலின் தேசியத் தலைவராக உருவெடுத்துவிட்டார்... துரைமுருகன் பேச்சு | Published: Friday, January 31, 2020, 16:13 [IST] திருச்சி: முதலமைச்சராக வருவதற்கு முன்பே மு.க.ஸ்டாலின் ஒரு தேசிய தலைவராக உருவெடுத்துவிட்டார் என திமுக பொருளாளர் துரைமுருகன் கூறியுள்ளார். கருணாநிதி முதலமைச்சர் ஆகிய பின்பே அகில இந்திய தலைவர்கள் வரிசையில் வந்ததாகவும், ஆனால் இன்று ஒரு எதிர்க்கட்சித் தலைவராக இருக்கும் போதே அகில இந்திய தலைவர்கள் பட்டியலில் ஸ்டாலினும் இடம்பெற்றுவிட்டார் என பெருமிதம் தெரிவித்தார். திருச்சியில் நடைபெற்ற திமுக உள்ளாட்சி பிரதிநிதிகள் மாநாட்டில் கலந்துகொண்டு உரையாற்றிய போது துரைமுருகன் இதனைத் தெரிவித்தார். துரைமுருகன் உறுதி வரும் 2021 சட்டமன்றத் தேர்தலில் திமுக ஆட்சிக்கு வருவது உறுதியென்றும், மு.க.ஸ்டாலின் முதலமைச்சராவதை எந்த கொம்பனாலும் தடுக்க முடியாது எனவும் துரைமுருகன் தெரிவித்துள்ளார். திமுக நீதிமன்றம் சென்ற காரணத்தினால் தான் உள்ளாட்சித் தேர்தலை தமிழக அரசு நடத்தியதாகவும், ஸ்டாலின் ராஜதந்திரியாக செயல்படுகிறார் என்றும் துரைமுருகன் தெரிவித்தார். கிராமப்பகுதிகளில் மட்டும் முதற்கட்டமாக தேர்தலை நடத்தி அதிமுக அரசு ஆழம் பார்த்துள்ளதாக விமர்சித்தார். கருணாநிதி கூட முதலமைச்சர் ஆகிய பின்பே அகில இந்திய தலைவர் ஆனார் என்றும், ஆனால் இன்று ஒரு எதிர்க்கட்சித் தலைவராக இருக்கும் போதே ஸ்டாலின் தேசியத்தலைவராக உருவெடுத்துள்ளார் எனவும் துரைமுருகன் புகழாரம் சூடினார். கடந்த சட்டமன்றத் தேர்தலில் திமுக ஆட்சிக்கு வராத வகையில் வாக்குகளை சிதறவைத்த கட்சிகளை இன்று தனது ராஜதந்திரத்தால் ஸ்டாலின் நாடாளுமன்றத்துக்கு அனுப்பி வைத்துள்ளதாக தெரிவித்தார். இன்று தமிழகத்தில் ஆட்சியா நடக்கிறது என கேள்வி எழுப்பியதோடு முதல்வர் மற்றும் அமைச்சர்களை கடுமையாக விமர்சித்தார். 2-நாள் மாநாடு திமுக உள்ளாட்சி பிரதிநிதிகள் மாநாட்டை கே.என்.நேரு மிக பிரம்மாண்ட முறையில் ஏற்பாடு செய்துள்ளதாகவும், இப்படி ஒரு ஏற்பாடு செய்யப்படுகிறது என்பதை முன்பே தாம் அறிந்திருந்தால் முதல் நாள் உள்ளாட்சி பிரதிநிதிகள் மாநாடு, 2-வது நாள் அரசியல் மாநாடு என 2 நாள் மாநாட்டை நடத்தியிருக்கலாம் என தாம் கூறியிருப்பேன் என துரைமுருகன் தெரிவித்தார். மேலும், நேரு 27 ஆண்டுகாலம் திருச்சி மாவட்டத்தில் திமுகவை கட்டிக்காத்து வருவதாகவும், அவரது உழைப்புக்கேற்ற வெகுமதியாக முதன்மைச் செயலாளர் பொறுப்பு தந்த ஸ்டாலின், தன்னுடன் இணைந்து பணியாற்ற நேருவை சென்னை அழைத்துச்சென்றுவிட்டதாகவும் தெரிவித்தார். உள்ளாட்சித் தேர்தல் முடிவுகள் அறிவிக்கப்பட்ட அன்று, ஸ்டாலின் மட்டும் தூங்கியிருந்தால் மாநாட்டில் பங்கேற்றவர்களில் பலர் தலைவர்களாகவோ, கவுன்சிலர்களாகவோ வந்திருக்க முடியாது என்றும், முடிவுகளையே ஆளுங்கட்சிக்கு துணை போன சில அதிகாரிகள் மாற்றி அறிவித்திருப்பார்கள் எனவும் தெரிவித்தார். உங்களுக்காக, உங்கள் வெற்றிக்காக தூக்கத்தை துறந்து தேர்தல் ஆணையத்துக்கு சென்ற ஸ்டாலினுக்கு நன்றியுடன் செயல்பட வேண்டும் என உள்ளாட்சி பிரதிநிதிகளிடம் துரைமுருகன் கேட்டுக்கொண்டார்.


source: CulturaX

text: அந்த ஐஸ்க்ரீம் பார்லரில் தேவியும், தேனுவும் யாருக்கோ காத்துக்கொண்டு இருக்க... "ஏய் தேவி என்னடி இன்னும் காணும்...?" "தெரியலயே தேனு, ஒருவேளை அட்ரஸ் தெரியாம எங்கையும் சுத்திட்டு இருக்குமோ?" என்ற தேவியை பார்த்த தேனு, "யாரு அவ?! அட்ரஸ் தெரியாம?? அடி போடி... அவ எல்லாம் விட்ட ஊரையே வித்துடுவா. நீ வேற..?? என்று சொல்லி முடிக்க... "என்னக்கா என்னை பத்தி தான் ரொம்ப பெருமையா பேசிட்டு இருக்கீங்க போல?" என்று குரல் வந்த திசையில் நின்று கொண்டு இருந்தாள் சந்தியா(சின்ன சூர்ப்பனகை). "வாடி பிடாரி நம்பர் டூ" என்று தேவி அவளை கிண்டல் செய்ய..?? "அக்காஆஆஆஆ!!" என்று பற்களை கடித்த சந்தியா தேவியின் தலையில் ஒரு கொட்டு வைக்க.. தேவி, "ஸ்ஸ்ஸ்ஸ் ஆஆ" என்று தலையை தடவிக்கொண்டே, "ஏன்டி பிடாரி என்னை கொட்டுனா? என்று கத்த, "நீங்க எதுக்கு என்னை பிடாரின்னு சொன்னீங்க?" என்று இருவரும் மறிமறி சண்டையிட.. "அடச்சீ... நிறுத்துங்க உங்க சண்டைய, சின்ன புள்ளைங்க மாதிரி அடிச்சிக்கிட்டு" என்று தேனு அதட்ட... "நா என்னக்கா செஞ்சேன்.. இதோ இந்த தேவி அக்கா தான் முதல்ல ஆரம்பிச்சிது, அத கேளுங்க" என்று சந்தியா சொல்ல.. "ஒஒஒ பேசனா? அதுக்கு நீ என்னை கொட்டுவிய..?? அக்கான்னு ஒரு மரியாதை வேணாம்" என்று தேவி குதிக்க... "அய்யோ... இப்ப ரெண்டு பேரும் நிறுத்த போறீங்களா? இல்ல நா எந்திரிச்சு போக வா" என்ற தேன்மொழியின் வார்த்தையில் சந்தியா, தேவி இருவரும் அடங்கினார். "சாரி தேனுக்கா' என்று திரும்பி தேவியை பார்த்த சந்தியா, "உங்களா நா அப்றம் டீல் பண்ணிக்கிறேன்' என்று உதட்டை சுருங்கி ஒழுங்கு காட்ட.. தேவி அலட்சியமாக "ஐ ஆம் வெயிட்டிங்" என்று விஜய் ஸ்டைலில் சொல்ல, தேனு தலையில் அடித்துக்கொண்டவள். "ப்ளீஸ் சந்தியா, நீயாது கொஞ்சம் என்று கெஞ்ச... "ஓகே கா சாரி, நீங்க எதுக்கு என்ன வர சொன்னிங்க, அதை சொல்லுங்க" என்று கேட்க... தேன்மொழி நேற்று சூர்யாவை பார்த்தது முதல் அவனை பற்றி அவர்கள் விசாரித்தது வரை அனைத்தையும் சொல்லி முடிக்க.. சந்தியா அப்படியே யோசனையில் ஆழ்ந்து விட்டாள். அவளை உலுக்கிய தேவி, "ஏய் சந்தியா, என்னடா ஆச்சு? அப்படியே சிலையாகிட்ட? ஏதாவது சொல்லு மா" என்று கேட்க.. "இல்ல தேவிக்கா, நீங்க சொன்னத பத்தி தான் யோசிச்சுட்டு இருந்தேன்" என்றவள். "எப்ப நீங்க ரெண்டு பேரும் அவரை நல்லவருன்னு சொன்னீங்களோ, அப்பவே அவர் மேல எனக்கு நம்பிக்கை வந்துடுச்சு. இருந்தாலும் இது நிலா அக்காவோட வாழ்க்கை சம்பந்தப்பட்டது க்கா. சோ எனக்கு யோசிக்க கொஞ்சம் டைம் வேணும்" என்றாள் சந்தியா. "அதுவும் சரிதான் சந்தியா. இது கல்யாண விஷயம் எதையும் எடுத்தோம் கவுத்தோம்னு செய்ய முடியாது. நீ நல்லா யோசி" என்று தேனு சொல்ல தேவியும் தலை ஆமாம் என்று தலை ஆட்டினாள். "சரி சந்தியா அப்ப நம்ம கிளம்பலாமா? என்ற தேவியை முறைத்த சந்தியா, "துரோகிகளா... நீங்க எல்லாம் ஒரு அக்காவா?" என்று பொறிய தேவிக்கு அதற்கான காரணம் புரிந்தும் புரியாதது போல் "என்ன சந்தியா ம்மா? என்ன ஆச்சு?" என்று கேட்க. "ம்ம்ம்... என்ன ஆச்சா? நொன்னா ஆச்சு... இவ்வளவு தூரம் என்னை வர வச்சுட்டு, ஒரு ஐஸ்கிரீம் கூட கண்ணுல காட்டாம விரட்ட பாக்குறீங்களே இது நியாயமா? இது அடுக்குமா?" என்று அவள் கண்களை கசக்க.. தோழிகள் இருவரும் சிரித்து விட்டு. _ஒகே டா செல்லக்குட்டி. உனக்கு இல்லாததா, உனக்கு என்ன வேணுமோ ஆர்டர் பண்ணிக்க" என்று தேனு சொல்ல.. மூன்று முழு ஃபேமிலி பேக் ஐஸ் கிரீமை காலி செய்து விட்டு புறப்பட்டாள் சந்தியா. அவள் போவதயே பார்த்து கொண்டு இருந்த தேவி, "சின்ன பொண்ணா இருந்தாலும் எவ்ளோ தெளிவா யோசிக்கிற பாரு தேனு. நிலா மேல இவளுக்கு அவ்ளோ பாசம். நீ வேணும்னா பாரு, அந்த சூர்யா பத்தி அக்குவேறு ஆணிவேரா விசாரிச்சுட்டு தான் இவ மறுவேலை பாப்பா" என்று தேவி சிரிக்க. "உண்மை தான்டி, சில சமயம் நா நிலாவை பார்த்து பொறாமை பட்டிருக்கேன், சந்தியா அவளுக்கு தங்கச்சிய இருக்குறதை நெனச்சு... நமக்கு இப்டி ஒரு தங்கச்சி இல்லையோன்னு" என்று சொல்ல. தேவியும் "சேம் ஃபீலிங்" என்று சொல்ல இருவரும் அங்கிருந்து புறப்பட்டனர். சந்தியாவை தேனுவும்,தேவியும் சந்தித்து இரண்டு நாட்கள் கழித்திருந்தது. அன்று தேன்மொழியின் ஃபோன் அடிக்க, தேனு ஃபோன் எடுத்தவள் "சொல்லு டா சந்தியா" என்றது தான் சந்தியா படபடவென "தேனு அக்கா நிலா இன்னைக்கு ஒரு ஃபரண்ட் கல்யாணத்துக்கு வெளிய போற, வர லேட் ஆகும். சோ நீங்க ரெண்டு பேரும் அந்த சூர்யா, அரவிந்த் ரெண்டு பேரையும் கூட்டிட்டு சாயந்திரம் வீட்டுக்கு வாந்துடுங்க.. அப்பா ,அம்மா கிட்ட பேசிடாலாம்" என்று மூச்சு விடாமல் சொல்ல... "நீ அம்மா ,அப்பா கிட்ட விஷயத்தை சொல்லிட்டுய சந்தியா" என்று தேனு கேட்ட. "இன்னும் இல்லக்கா.. இப்ப தான் சொல்லப் போறேன். அதெல்லாம் நா பாத்துகிறேன். நீங்க சாயந்திரம் கரெக்டா வந்துடுங்க" என்றவள் ஃபோனை கட் பண்ணி விட்டு. அம்மா,அப்பாவிடம் சென்றவள்... தேனு,தேவியை சந்தித்தது முதல் இன்று சூர்யா,அரவிந்தை வீட்டிற்கு அழைத்தது வர சொல்லியது வரை அனைத்தையும் சொல்லி முடித்தாள். கலை, "ஏய் என்னடி இது திடீர்ன்னு இப்டி சொல்ற?. தேனு, தேவி சொன்னாங்க சரி... இருந்தாலும் அந்த பையன் யாரு என்னனு எங்களுக்கு தெரிய வேணாமா? நீ பாட்டுக்கு வீட்டுக்கு வர சொல்லி இருக்க. உனக்கென்ன இதெல்லாம் வெளையாட்ட போச்ச?". "அம்மா நீ ஒன்னும் பயப்பட வேணாம். நா இந்த ரெண்டு நாள்ல, அந்த சூர்யா பத்தி நல்ல விசாரிச்சுட்டேன். நிலா அக்காக்கு பாத்து இருக்க, மாப்பிள்ளை பத்தி விசாரிக்கனுன்னு சொன்னதும் தான், என்னோட ப்ரண்ட்ஸ் எல்லாரும் எனக்கு ஹெல்ப் பண்ணாங்க தெரியுமா மா... நா அந்த சூர்யா வீடு, ஆபீஸ் எல்லா இடத்துலயும் அலசிட்டேன். அவர் ரொம்ப நல்லவர்.. நல்ல குடும்பம், அம்மா, அப்பாவோட இங்க சென்னையில் தான் இருக்காரு. லாஸ்ட் வீக் ஒரு ஹாஸ்பிடல்ல ஹெல்த் செக்கப் பண்ணி இருக்காரு, என் ஃபரண்டோட அண்ணன் அங்க வேலை பாக்றாரு.. அவரை வச்சு ஹாஸ்பிடல்ல இருந்து ரிப்போர்ட் டை தூக்கிட்டேன். அந்த சூர்யாக்கு எந்த நோயும் இல்லை நல்லா ஹெல்திய தான் இருக்காரு. அதோட பொண்ணுங்க விஷயத்தில் ரொம்ப நல்லவர். இதுவரை எந்த பொண்ணையும் ஏறெடுத்து கூட பாத்தது இல்லயாம். பாவம் இப்ப இந்த பிடாரி கிட்ட விழுந்துட்டாரு" என்று தான் சூர்யா பற்றி தெரிந்து வைத்து இருந்த அனைத்தையும் சொல்லி முடிக்க... கலையும், ராம்குமாரும் அவளை வாய்பிளந்து பார்த்துக்கொண்டு இருந்தனர். "ஹலோ நா இங்க கத்திட்டு இருக்கேன். நீங்க ரெண்டு பேரும் என் மூஞ்ஜையே பாத்துட்டு இருக்கீங்க?" "அடியோ எப்டிடி? ரெண்டே நாள்ல எப்டிடி இவ்ளோ விஷயம் தெரிஞ்சுகிட்ட?" என்று கலை வியந்து கேட்க. "பின்ன..!! என் நிலா அக்கா வாழ்க்கை ஆச்சே.! சும்மா விட முடியுமா என்ன?? எல்லா இடமும் சுத்து சுத்துன்னு சுத்தி அவரை பத்தி முழு ஜாதகத்தையும் எடுத்துட்டோம் இல்ல!! என்று இல்லாத காலரை தூக்கி விட. ராம்குமார் தன் மகள்களின் பாசத்தை எண்ணி கண்கலங்க. கலை அப்படியே சந்தியாவை கட்டிப்பிடித்துக் கொண்டவர், "உன்ன நினச்ச எனக்கு ரொம்ப பெருமையா இருக்குடி" என்று அவள் நெற்றியில் முத்தம் வைக்க. "உங்க எருமை எல்லாம் இருக்கட்டும். இப்ப அந்த சூர்யா பத்தி என்ன சொல்றீங்க?" என்று கேட்க. ராம்குமார், கலையை பார்த்து தலையாட்ட.. 'கலை இதுல நாங்க சொல்ல என்னடி இருக்கு நீ, தேனு, தேவி, சொல்லும் போது நாங்க மாட்டோம்னு சொல்லுவோமா என்ன?? என் நாலு பொண்ணுங்களும் எந்த முடிவு எடுத்தாலும் அது சரியா தான் இருக்கும்" என்று சொல்ல சந்தியா கலையை கட்டிப்பிடித்து கன்னத்தில் ஒரு முத்தம் வைத்து விட்டு, 'ஓகே கலை எல்லாம் நல்லபடியா முடியும் வரை அந்த பிடாரி கிட்ட எதையும் ஒலாரி வைக்காத" என்று சொன்னவள். இன்னும் இங்கு இருந்தால் கலை என்று பேர் சொல்லி அழைத்ததற்கு அடி விழும் என்று அங்கிருந்து சிட்டாய் பறந்து விட... கலை சிரித்து கொண்டே ராம்குமாரை பார்த்தவர். "ஒரு அண்ணன், தம்பி இருந்து செய்ய வேண்டிய எல்லாத்தையும் இவ ஒருத்தியே தனியா செஞ்சு இருக்க பாருங்க" என்று பெருமையாக சொல்ல.. ராம்குமார், "பின்ன அவ என் பொண்ணு ஆச்சே.!! என்று சொல்லி கலையின் முறைப்பை பரிசாக பெற்றுக்கொண்டார். மாலை நேரம் தேவி, தேனு, சூர்யா, அரவிந்த் நிலா வீட்டில் ஆஜராகி இருந்தனர். ராம்குமார் சூர்யாவிடம் அவனைப்பற்றி அனைத்து விவரங்களையும் கேட்க.?? அவனும் அத்தனைக்கும் பதில் சொல்லி கொண்டிருந்தான். அனைத்தையும் கேட்டு திருப்தி அடைந்த ராம்குமார் சூர்யாவிடம், "தம்பி உங்களை எங்களுக்கு ரொம்ப பிடிச்சு இருக்கு.!! இத பத்தி நிலாகிட்டையும் ஒரு வார்த்தை கேட்ட பிறகு. நாம முறைப்படி எல்லாம் பேசி முடிவு பண்ணலாம்" என்று சொன்னவரை இடைமறித்த அரவிந்த். "இல்ல சார் அது சரிப்பட்டு வராது" என்றவனை கேள்வியோடு பார்த்தனர் ராம்குமார், கலை, சந்தியா மூவரும். தேனு, தேவிக்கு விஷயம் தெரியும் என்பதால் அமைதியா இருக்க... சந்தியா, "ஏன் அப்டி சொல்றீங்க?' என்று கேட்க.. அதற்கு அரவிந்த், "நீங்க நிலா கிட்ட சொன்னீங்கன்னா, அவங்க என் கிட்ட பண்ண மாதிரி எதுவும் தகுடுதத்தம் பண்ணி, இந்த கல்யாணத்தை நடக்க விடாம பண்ணிடுவாங்க" என்று சொல்ல. ராம்குமார், "என்ன தம்பி சொல்றீங்க? நீங்க தானே நிலாவ பிடிக்கலைன்னு சொன்னீங்க..?? இப்ப வேற மாதிரி பேசுறீங்க? என்று புரியாமல் கேட்க. "நான் அவங்களை பிடிக்கலைன்னு சொல்லல சார், அவங்க தான் என்ன அப்டி சொல்ல சொன்னாங்க" என்று சொல்ல.. அவர் கலையை திரும்பி பார்க்க.. கலை கண்களால். 'நான் தான் அப்பவே சொன்னேனே' என்று பார்க்க ராம்குமார் எதுவும் பேசாது அமைதியாக இருந்தார். "எதுக்கு அவ அப்படி சொன்ன? உங்களுக்கு காரணம் தெரியுமா அரவிந்த் சார்?" என்று சந்தியா கேட்க. அரவிந்த் திரும்பி தேனு,தேவியை பார்க்க தோழிகள் இருவரும் தலையாட்ட... அரவிந்த் அன்று நிலா சொன்ன அனைத்து விஷயங்களையும் சொல்லி முடித்தான். அத்தனையும் கேட்டு கொண்டு இருந்த மூவரும் சொல்ல முடியாத வேதனை கொண்டனர். "இவ்ளோ நாள் இத்தனையையும் நம்ம கிட்ட சொல்லாம... அவ மட்டும் தனியா மனசுல வச்சு புழுங்கி கிட்டு இருந்திருக்காளே" என்று நிலாவை நினைத்து கலை கண்ணீர் விட. தேனு அவரை சமாதானம் செய்ய. ராம்குமார் முழுவதும் உடைந்திருக்க. சந்தியா தான் அக்காவின் நிலையை நினைத்து வருந்தி நிற்க... 'இப்படியே விட்ட சரி வராது' என்று நினைத்த சூர்யா, "ப்ளீஸ் நடந்தது நடந்து போச்சு. இப்ப அதை நினச்சு வருத்தப்பட்டு என்ன ஆகப் போகுது. இனி அடுத்து நடக்க வேண்டியது பத்தி யோசிப்போம்" என்று சொல்ல. "சூர்யா சார் நான் கேக்குறேன்னு தப்ப நினைக்காதீங்க... இவ்ளோ தெரிஞ்ச பிறகும். நிலாவே தான் இன்னொருத்தனை காதலிக்கிறேன்னு சொல்லியிருந்தும், நீங்க அவளை கல்யாணம் பண்ண விரும்புறேன் சொல்றீங்க... இதுக்கு என்ன அர்த்தம்? நிலாவை உங்களுக்கு புடிச்சிருக்கிறது மட்டும் தான் காரணமா? இல்ல வேற எதுவும் இருக்க? என்று சந்தியா, சூர்யாவை துளைக்கும் பார்வை பார்த்தபடி கேட்ட. அவள் கேட்கும் கேள்வியின் உள்நோக்கம் புரிந்த சூர்யா. அன்று அரவிந்த் இதே கேள்வியை கேட்ட போது அவனுக்கு சொன்ன, அதே விளக்கத்தை சொல்ல.. கலை, ராம்குமார், சந்தியா மூவரின் மனமும் நிறைந்தது. அனைவரும் சூர்யாவிற்கு நிலாவை கல்யாணம் செய்ய சம்மதிக்க.. "எல்லாம் சரி தான். ஆனா, நிலாவோட பிடிவாதம் குணம் நமக்கெல்லாம் தெரியுமே.. அவகிட்ட இதை பத்தி யாரு பேசி சம்மதம் வாங்குறது?" என்று கலை சோகமாக கேட்க. தேனு, "ஏம்மா, அப்பா சொன்ன, அவ மறுபேச்சு பேசமாட்ட. பேசாம அவரை விட்டு சொல்ல சொல்லுவோம்" என்று சொல்லி விட்டு, "நீ என்ன சொல்ற சந்தியா?" என்று திரும்பி சந்தியாவை பார்க்க.. அவள் எதையோ தீவிரமாக யோசித்து கொண்டிருந்தாள். "ஏய் சந்தியா... இங்க நா பேசிட்டு இருக்கேன். நீ என்ன அங்க சிந்திச்சுட்டு இருக்க?" என்று கேட்க. அதில் நிகழ்வுலகிற்கு வந்த சந்தியா. "என்னக்கா? என்ன சொன்னீங்க?" என்று கேட்க. தேன்மொழி, "சரியா போச்சு என்று தன் தலையில் அடித்துக் கொண்டு தன் ஐடியாவை சொல்ல. "இல்லக்கா... இது ஒர்க் அவுட் ஆகாது" என்று சொல்ல. சூர்யா "ஏன் அப்டி சொல்ற சந்தியா?" என்று கேட்க... "தேனு அக்கா சொல்றது உண்மை தான். அப்பா சொன்னா அக்கா கேப்ப தான். ஆனா,?" என்று சந்தியா நிறுத்த அனைவரும் அவளையே பார்க்க, "ஆமாங்க சூர்யா, அவ இப்ப அப்பாவுக்காக இதுக்கு ஒத்துக்கிட்டு. பின்னாடி இந்த கல்யாணம் தன்னாலே நிக்கிற மாதிரி ஏதாவது பிளான் பண்ண? நம்ம என்ன பண்றது?" என்று கேட்க. அனைவரும் "அதுவும் சரிதான்" என்று ஆமோதிக்க.. "அப்ப இதுக்கு. என்னதான் பண்றது சந்தியா?" என்று தேவி தலையை செறிய. "அதுக்கு ஒரே வழிதான் இருக்கு..??" என்று சொல்ல... "அது என்ன சந்தியா?" என்று ஆர்வமாக அரவிந்த் கேட்க. "தேனு அக்கா சொன்னது தான். அப்பாவை வச்சு தான் அவளை சம்மதிக்க வைக்கணும்." "ஏன்டி நீதான அது சரிப்பட்டு வராதுனு சொன்ன..?? இப்ப இப்டி சொல்ற?" என்று தேவி குழம்ப. "ஆமா கா... நிலாகிட்ட அப்பா பேசும் போது, அந்த கல்யாணந்தை தடுத்து நிறுத்துறதுக்கு, அவளுக்கு டைம் இருக்கக்கூடாது" என்றவளை அனைவரும் புரியாமல் பார்க்க... "அப்ப அவகிட்ட எப்ப சொல்லனும்னு சொல்ற நீ?" என்று கலை கேட்க. சந்தியா மிக சாதாரணமாக அவளோட கல்யாணத்தன்னைக்கு" என்று சொல்ல அனைவரும் அதிர்ந்து விட்டனர். "ஏய்! என்னடி சொல்ற நீ? அது எப்படி முடியும். அவ கல்யாணம் அவளுக்கே தெரியாம எப்டிடி நடத்த முடியும். கல்யாண ஏற்பாடு செய்யும் போது அவளுக்கு தெரிஞ்சுடுமே? அப்றம் எப்டி?_ என்று கலை கேட்க. அனைவரும் அதையே தான் நினைத்தனர். "நம்ம கிராண்ட்ட கல்யாணம் பண்ண தானா அவளுக்கு தெரியும். பேசாம சிம்பிள்ல ரிஜிஸ்டர் மேரேஜ் ஏற்பாடு பண்ணிட்டு கடைசி நிமிஷத்துல அவகிட்ட சொல்வோம்" என்று சொல்ல அனைவரும் அவளை வியந்து பார்த்தனர். "அது எப்டி சந்துமா?" என்று ராம்குமார் கேட்க... "இல்லப்பா... சந்தியா சொல்றது தான் சரின்று என்க்கும் தோணுது. நமக்கு வேற வழி இல்ல. உங்களுக்கு தான் அவ பிடிவாதம் தெரியும் இல்ல. அப்றம் நம்ம வேற என்ன செய்ய முடியும்.. நமக்கு புடிச்சவங்களுக்கு புடிச்சதை செய்யற மாதிரி. அவங்களுக்கு பிடிக்காத ஒரு விஷயம், அவங்களுக்கு நல்லதுன்னு தொரிஞ்ச, அவங்களை கட்டாயப்படுத்தி அதை ஏத்துக்க வைக்கவும் நமக்கு தெரியணும். அது தான் உண்மையான அன்பு" என்று தேன்மொழி சொல்ல. அரவிந்த், "சரியா சொன்னீங்க... செம்ம" என்று கை தட்ட, தேனு அவனை தீயாய் முறைக்க... அரவிந்த் வாயை மூடிக்கொண்டு சூர்யாவை பார்க்க... அவன் "ஏன்டா, உனக்கு இது தேவைய?" என்று தலையில் அடித்துக்கொண்டான். தேன்மொழி சொன்னது ராம்குமாருக்கும் சரி என்று பட அவரும் எதுவும் பேசவில்லை. அனைவருக்கும் அதுவே சரி என்று பட அனைவரும் அதற்கு சம்மதித்தனர்.. அதன் பின் அடுத்த செய்ய வேண்டியதை பேசி விட்டு அனைவரும் கிளம்ப.. சூர்யா கலை, ராம்குமார் காலில் விழுந்து ஆசிர்வாதம் வாங்கியவன். நா போட்டு வரேன் ப்பா, வரேன் ம்மா" என்று சொல்ல சூர்யாவின் அந்த வார்த்தையில் இருவரும் உருகி விட.. சூர்யா, அரவிந்த் புறப்பட சந்தியா வாசல் வரை வந்து வழியனுப்பி வைக்க. சூர்யா, சந்தியாவை பாசமாக பார்த்தவன், "உன்னை மாதிரி ஒரு தங்கச்சி கிடைக்க, நிலா ரொம்ப குடுத்து வச்சிருக்கனும் டா" என்று அவள் தலையை அன்பாக வருட... சந்தியா கண் கலங்கியவள், உடனே தன் இயல்புக்கு திரும்பி, "ஹலோ மாம்ஸ்... இப்டி ஐஸ் வச்சு என்னை ஏமாத்த பாக்குறீங்களா? அதெல்லாம் நடக்காது. உங்க கல்யாணத்தப்ப எனக்கு நல்லா பெரிய கிப்ட் கொடுக்கணும்" என்று சொல்லி சிரிக்க... சூர்யா, "கண்டிப்பா சந்தியா" என்றவன், தன் காரில் ஏறி சென்றுவிட, தேனுவும், தேவி கூட அங்கிருந்து கிளம்பி விட்டனர்.


source: wikipedia

text: சி. என். கோபுரம்(CN Tower () ), 553.3 மீட்டர் உயரம் (1,815.3 அடி) உயரம் கொண்ட கோபுரமானது கனடாவின் டோரண்டோவில், ஒன்றாரியோ மாகணத்தில் அமைந்துள்ள உலகின் மிக உயரமான கோபுரங்களுள் ஒன்றாகும். 1973 ஆம் ஆண்டு, பெப்ரவரி 6 ஆம் திகதி தொடங்கப்பட்ட இதன் கட்டுமானப் பணிகள் 1976 ஆண்டு பூர்த்தியாயின. 1976 ஆம் ஆண்டு, ஜூன் 26 ஆம் தேதி மக்கள் பயன்பாட்டிற்காக திறக்கப்பட்ட இந்தக் கோபுரம், 2010 ஆம் ஆண்டில் புர்ஜ் கலிஃபா என்னும் துபாய் கோபுரம் மற்றும் கன்டொண் கோபுரம் ஆகிய கோபுரங்கள் கட்டிமுடிக்கப்படும் வரை, உலகின் மிக உயரமான கோபுரமாக சுமார் 34 ஆண்டுகள் திகழ்ந்தது . மேற்கு அரைக்கோளத்தில் தனித்த நிலையான கட்டுமானம் கொண்ட உயரமான கோபுரங்களில் ஒன்பதாவது இடத்தில் உள்ளது. தொராண்டோ நகரின் வான்வரையாக இருக்கிறது. இந்த கோபுரத்தைப் பார்ப்பதற்காக உலகம் முழுவதிலும் இருந்து சுமார் இரண்டு மில்லியன் மக்கள் ஒவ்வொரு ஆண்டும் இங்கு வருகை புரிகின்றனர் . இதன் பெயரான சி என் என்பது கனாடியன் நேஷனல் (தேசிய கனடா இரயில்வே) எனும் நிறுவன பெயரின் சுருக்கமாகும். 1995 ஆம் ஆண்டில் அமெரிக்கக் கட்டடப் பொறியாளர்கள் சமூகமானது , சி. என் கோபுரத்தை நவீன உலக அதிசயங்களில் ஒன்றாக அறிவித்தது. இது பெரிய கோபுரங்கள் உலக சம்மேளனத்திற்கு சொந்தமானதாகும். வரலாறு 1968 ஆம் ஆண்டில் கனடிய தேசிய இரயில்வே நிறுவனம் தொராண்டோ நகரத்தில் ஒரு பெரிய தொலைக்காட்சி மற்றும் வானொலி ஒலிபரப்பு தளத்தை உருவாக்க விரும்பியபோது சி. என் கோபுரம் உருவாக்குவதற்கான யோசனை வந்தது.அடுத்த சில ஆண்டுகளில் இதனைத் தோற்றுவிப்பதற்கான வேலைகள் நடந்தன. 1972 இல் இந்தத் திட்டத்திற்கான அதிகாரப்பூர்வ அறிவிப்பு வெளியானது. இந்த கோபுரம் மெட்ரோ சென்டரின் (மையத்தின்) ஒரு அங்கமாக இருந்தது. இந்தக் கோபுரத்தின் முதன்மைப் பொறியாளர்களாக ஜான் ஆண்ட்ரூஸ், வெப் செராஃபா, மென்கெஸ் ஆகியோர் இருந்தனர். கட்டுமானம் சி. என் கோபுரத்தின் கட்டுமானப் பணிகளானது பெப்ரவரி 6, 1973 இல் துவங்கப்பட்டது. இதன் அடித்தளத்திற்காக (கட்டுமானம்) பேரளவு அகழ்தல் பணி நடைபெற்றது. குறிப்பாக 56,000டன் (61,729 குறுகிய டன்கள், 55,116 நீண்ட டன்கள்) அளவுள்ள மண் மற்றும் களிப்பாறைகள் நீக்கப்பட்டன. பைஞ்சுதைக்காக 450 டன் (496 குறுகிய டன்கள், 443 நீண்ட டன்கள் ) மேலும் 36 டன்கள் (40 குறுகிய டன்கள், 35 நீண்ட டன்கள்) எஃகு , 6.7 மீட்டர் (22.0 அடி) மின்கம்பிகள் போன்றவைகள் பயன்படுத்தப்பட்டன. அடித்தளப் பணிகள் மிக விரைவாக நடைபெற்றன. பணிகள் துவங்கிய நான்கு மாதங்களில் அடித்தளப் பணிகள் முழுவதுமாக முடிவடைந்தது. கட்டிடக் கலைஞர்கள் WZMH கட்டிடக்ககலையினர், ஜான் ஹாமில்டன் ஆண்ட்ரூஸ், வெப் செராஃபா, மற்றும் ஈ. ஆர். பால்வினின் உடஹ்வியுடன் மென்ஹஸ் ஹவுஸ்டன். திறப்பு விழா சி. என். கோபுரமானது சூன் 26, 1976 அன்று மக்கள் பயன்பாட்டிற்காகத் திறக்கப்பட்டது. இதன் கட்டுமானப் பணிகளுக்காக சுமார் 63 மில்லியன் டாலர்கள் செலவானது. பதினைந்து ஆண்டுகளில் இதற்கான செலவினத் தொகையானது திருப்பிச் செலுத்தப்பட்டது. பின் தேசிய கனடிய இரயில்வே நிறுவனம் இதனை விற்பனை செய்தது. கட்டுமான நிலைகள் சான்றுகள் வெளியிணைப்புகள் சி. என் கோபுரம் அதிகாரப்பூர்வ வலைத்தளம் தொராண்டோ கோபுரங்கள்


ஏப்ரல் – மே மாதம் அறிவிக்கப்பட்ட அனைத்து செமஸ்டர் தேர்வுகளும் ரத்து செய்யப்படுவதாக அண்ணா பல்கலைக்கழகம் தெரிவித்து உள்ளது. தேர்வுதேதிகள் ஊரடங்கு விலக்கப்பட்டப்பிறகு தெரிவிக்கப்படும் என்று கூறி உள்ளது. கொரோனா பரவல் காரணமாக, நாடு முழுவதும் 21 நாட்கள் ஊரடங்கு அமல்படுத்தப்பட்டு உள்ளது. இந்த ஊரடங்கு வரும் 14ந்தேதியுடன் முடிவடையும் என எதிர்பார்க்கப்பட்டு வரும் நிலையில், தற்போது தீவிரமடைந்து வரும் கொரோனா பரவல் காரணமாக, பல மாநிலங்கள் ஊரங்கை நீட்டிக்க கோரி வருகின்றன. இந்த நிலையில், ஏப்ரல், மே மாதங்களில் நடைபெறுவதாக அறிவிக்கப்பட்டிருந்த அண்ணா பல்கலைக்கழக செமஸ்டர் தேர்வுகள் அனைத்தும் ஒத்திவைக்கப்படுவதாகவும், அண்ணா பல்கலைக்கழகத்தின் உறுப்பு கல்லூரிகளின் செமஸ்டர் தேர்வுகளும் ஒத்திவைக்கப்படுவதாக அறிவித்து உள்ளது. மேலும், ஊரடங்கு உத்தரவு வாபஸ் பெறப்பட்டதும் செமஸ்டர் தேர்வுகளுக்கான பபுதிய தேர்வு அட்டவணை வெளியிடப்படும் என்று அண்ணா பல்கலைக்கழக நிர்வாகம் அறிவித்துள்ளது.


வாங்க மாதேவி கருத்துக்கு நன்றி.


text: மு.சரவணக்குமார்/mu.saravanakumar: October 2012 சில படங்களை எத்தனை தடவை பார்த்தாலும் அலுப்பதேயில்லை. ஒவ்வொரு முறையும் ஏதோவொரு புதிய அனுபவத்தை தரக்கூடியவை. அந்த வகையில் இன்று எத்தனையாவதோ தடவையாக Notting Hill பார்த்தேன். பிரிட்டனில் புத்தக கடை வைத்திருக்கும் ஒரு சாமானியனுக்கும், பிரபல அமெரிக்க நடிகை ஒருத்திக்குமான காதலை கவிதையாய்ச் சொல்லும் ஒற்றை வரி கதைதான் Notting Hill. ஜூலியா ராபர்ட்ஸின் ஆகச் சிறந்த படங்களில் இதுவும் ஒன்று என அடித்துச் சொல்லலாம். ச்சட்சட்டென மாறும் முகபாவங்கள் அவற்றின் ஊடே அவர் சொல்ல வரும் விஷயஙகள் என இந்த படத்தின் நெடுகே அவரது பங்களிப்பு மகத்தானது. ஹூயூக் க்ராண்ட் வழக்கம் போல அப்போதுதான் தூங்கி எழுந்தவன் போலொரு முகபாவத்தோடு படம் முழுக்க உலா வந்தாலும், அந்த க்ளைமேக்ஸ் காட்சிகளில் அசத்தியிருப்பார். நம்மூர் நடிகர் கார்த்திக்கின் பல மேனரிசங்கள் இவருடைய நடிப்பில் இருப்பதை கவனிக்கலாம். இந்த பதிவை எழுதுவதன் நோக்கமே, இந்த படத்தோடு தொடர்புடைய மூன்று பாடல்களைப் பற்றித்தான். முதல் பாடல் பிரபல அமெரிக்க பாடகரான "Al Green" 1970 களில் பாடிய பாடலான "How Can You Mend a Broken Heart" என்ற பாடல். தமிழைத் தாண்டிய வெளியில் நான் பின் தொடரும் மிகச் சில பாடகர்களில் "Al Green" ம் ஒருவர். இந்த படத்தின் கதைக்கும், இந்த பாடல் தரும் உணர்வுகளுக்கும் அத்தனை பொருத்தமிருக்கிறது. பாடலை கேட்டுப் பாருங்கள். இரவின் தனிமையில், பாடலை மட்டும் திரும்பத் திரும்ப ஓடவிட்டு கேட்பது தனியொரு அனுபவம்....முயற்சித்துப் பாருங்கள். இந்த பாடலின் வரிகள்... இதே படத்தில் வரும் இன்னொரு பாடல் "Ronan Keating" பாடிய "When U Say Notting at All" பாடல் வரிகள் அத்தனை அழகு....அதிலும் குறிப்பாய் கடைசி பத்திக்கு முந்தின பத்தி.....பாடலின் வரிகள் கீழே! (Chorus Twice): படத்தின் இறுதியில் வரும் பத்திரிக்கையாளர் சந்திப்பும், அதனூடே வரும் வசனங்களும் கவிதையானவை.....தொடரும் பாடலும் அருமை. Posted by மு.சரவணக்குமார் at 12:40 PM Labels: அனுபவம், உலகத் திரைப்படம், சினிமா "எனக்கு ராமநாதபுர மாவட்டம் கொடுங்க..ஆனா ஒரு சொட்டு கூட அங்க விக்கறதா இல்லை...அவ்வளவும் எக்ஸ்போர்ட்தான்" என்றேன். "எங்க எக்ஸ்போர்ட் பண்ண போறீங்க?"...ன்னு கேட்டார். இலங்கைக்குத்தான் என்றேன். அத்தனையும் ட்ரம்ல போட்டு கடல்ல மிதக்கவிட்டு கொண்டுபோய் வித்தா நல்ல காசு பார்க்கலாம்னு சொன்னதும் ஆடிப்போய்விட்டார். என்னங்க இப்படி வில்லங்கமா பேசறீங்க, என நிஜமான கவலையோடு சொன்னார்.சொல்றேன்னு தப்பா நினைக்காதீங்க ராமர், ஒரு பொருள் புதுசா சந்தைக்கு வருதுன்னா அதற்கென தனித்துவமான திட்டமிடலும், விற்பனை உத்தியும் இருக்கனும். எனக்குத் தெரிஞ்சி இந்த விற்பனைக்கு எந்த அரசுத் துறையிடமும் அனுமதியோ அங்கீகாரமோ நீங்கள் பெறவில்லை. அவசர கோலத்துல செய்யுற எதுவும் சரியாவராது. அதுனால என்னால இதுல உங்களோட எவ்வளவு தூரம் பங்கெடுத்துக்க முடியும்னு தெரியலைன்னு சொன்னேன். சரி நாம் நேர பேசிக்கலாம்னு சமாதனப்படுத்தினார்.ஒரு வாரம் கழித்து ராமர் புதிய எரிபொருள் அறிமுகப்படுத்தும் நிகழ்ச்சிக்கான அழைப்பிதழுடன் சந்தித்தார். கோடம்பாக்கம் பைலட் திரையரங்கினையொட்டிய வீதியில் ஒரு ஹோட்டலில் விழா.எல்லா மாவட்ட முகவர்களும் வருகிறார்கள் அவசியம் வரவேண்டுமென கேட்டார். ஆர்வம் இல்லாவிடினும் ராமருக்காக விழாவிற்கு சென்றேன். பா.ஜ.க வைச் சேர்ந்தவர்களும் RSS பிரமுகர்களும் குழுமியிருந்தனர்.கட்சிக்காரர்களே நான் அந்த மாவட்டம் அவர் இந்த மாவட்டம் என பேசிக்கொண்டிருந்தனர்.பத்திரிக்கை நிருபர்கள் என அய்ந்தாறு பேர் உட்கார வைக்கப்பட்டிருந்தனர். முதலில் ராமர்பிள்ளையின் தாயார் குத்துவிளக்கேற்றிய அந்தக் கணத்தில் அவரின் மொத்தக் குடும்பமே நெகிழ்ந்து கண்ணீர் சிந்தியது உணர்ச்சிப்பூர்வமாய் இருந்தது. அந்த ஏழைத் தாய் எத்தனை எதிர்பார்ப்புகளையும், ஏமாற்றங்களையும், ஏளனங்களையும் சந்தித்திருப்பார் என்பதை உணரமுடிந்தது.சம்பிரதாயத்திற்கு சில பெரியவர்கள் பேசிய பின்னர் வழக்கறிஞர் சம்பத் குமார் பேசினார்.ராமர் மீது CBI போட்ட வழக்குகளை நீதிமன்றத்தில் எவ்வாறு முறியடிக்கப் பட்டது என்பதை விளக்கினார். மூலிகை எரிபொருளை வாகனங்களில் பயன்படுத்துவது தொடர்பான சிக்கலை விளக்கி அதை சரிசெய்யும் வரை மண்ணென்னைக்கு மாற்றாக ஏழைமக்களை இலக்காக வைத்து புதிய எரிபொருளை சந்தைபடுத்த இருப்பதையும் அந்த எரிபொருளுக்கு "ஜெரோசின்"(ஜெய் ஸ்றீ ராம்+கெரோசின்) என பெயரிட்டிருப்பதாக அறிவிக்க கரகோஷம் எழுந்தது. மயிலை சட்டமன்ற உறுப்பினராக இருந்த திரு.லட்சுமணன் முறைப்படி ஜெரோசினை அறிமுகப்படுத்தினார். தொடர்ந்து நடந்த பத்திரிக்கையாளர் சந்திப்பில், ஹிந்துவில் இருந்து வந்த நிருபர் மட்டுமே நியாயமான சந்தேகங்களை எழுப்பி சம்பத்குமாரை எரிச்சலூட்டினார்.முடிவில் எல்லா பத்திரிக்கையாளர்களும் கவர் ஒன்றைக் கொடுத்தார்கள்...அதில் என்ன இருந்திருக்குமென்பதை உங்கள் ஊகத்திற்கே விட்டுவிடுகிறேன்.அடுத்த நாள் பத்திரிக்கைக்ளில் இந்த நிகழ்வு குட்டியான பெட்டிச் செய்தியாகத்தான் வந்திருந்தது வேறுவிடயம். "ஜீ" என்னிடம் அன்பாய் நலம் விசாரித்தார், வாரவாரம் அவர்கள் அலுவலகத்தில் நடக்கும் கூட்டங்களுக்கு நான் வந்தால் மகிழ்ச்சியடைவேன் என கூறினார்.இன்றைக்கு வரை அவருக்கு அந்த வாய்ப்பை நான் வழங்கவில்லை. மறுநாள் ராமர் என்னை சந்தித்து, ராமநாதபுரம் அல்லது சென்னையை தருவதாகவும், ஐம்பது லட்ச ரூபாய் இரண்டு தவனைகளாக தரவேண்டுமெனக் கூறினார். அதாவது 25 லட்ச ரூபாய் ராமர் தொழில்நுட்பம் தருவதற்கான விலையாகவும், அது திரும்ப தரப்படாது என்றும், மற்ற 25 லட்சம் மாவட்ட முகவர் தொகையாக இருக்கும் என கூறினார். இது போக மொத்த விற்பனையில் ராமருக்கு ஒரு குறிப்பிட்ட சதவிகிதம் ராயல்டியாக தர வேண்டுமென கூறினார்.அடுத்து வரும் ஆண்டுகளில் ஆண்டுக்கு 25 லட்சம் கொடுத்தால் போதுமென்றார். பணம் கொடுப்பது சிரமமில்லையென்றாலும், எவ்வித அரசு அங்கீகாரமுமில்லாமல் RSS என்கிற பின்புல செல்வாக்கை மட்டுமே நம்பி ரிஸ்க் எடுப்பதில் எனக்கு விருப்பமில்லை.ஆனால் ராமரோ 'அவுக கேட்ருக்காக...இவுக கேட்ருக்காக'....என நெருக்கடி கொடுத்தார்.விருப்பமில்லை எனக் கூறி அவரை வருத்தப்பட வைக்க எனக்கு விருப்பமில்லாததால்....பணம் பிரச்சினை இல்லை ஆனால் எனக்கு மதுரைதான் வேண்டுமென்றேன்.நிச்சயமாய் அவர் மதுரையை தரப்போவதில்லை என எனக்குத் தெரியும். விருதுநகர் வரை வந்தார், என்னை அவரது நெட்வொர்க்கில் வைத்துக்கொள்ள வேண்டுமென ரொம்பவே ஆசைப்பட்டார். இந்தச் சமயத்தில் முதல் முகவர் தன் விற்பனையை துவக்கும் விழா வந்தது. திருவள்ளூர் மாவட்ட முகவர் மூலிகை பெட்ரோல் தயாரிப்பு மற்றும் விற்பனை துவக்கும் விழா பாடி TVS லூகாஸ் சந்திப்பிற்கு அருகே நடந்தது. தற்போதைய தமிழக பா.ஜ.க தலைவர் திரு.இல.கணேசன் தயாரிப்பினையும் விற்பனையையும் துவக்கி வைத்தார்.இங்கேயும் பத்திரிக்கையாளர்கள்...கவர் எல்லாம் அமர்க்களப்பட்டது.அந்த முகவரிடம் எக்ஸ்ப்ளோசிவ் லைசென்ஸ் எல்லாம் வாங்கிவிட்டீர்களா எனக்கேட்டேன். அவர் என்னை வேற்றுகிரக ஆசாமியை பார்ப்பதைப் போல பார்த்தார். இனி ராமருக்காக நேரத்தை வீணடிபப்தில் அர்த்தமில்லை என்கிற முடிவுடன்,ராமரை வாழ்த்திவிட்டு விழாவில் இருந்து கிளம்பினேன்.அதுதான் அவரை கடைசியாக சந்தித்தது.சில நாட்கள் கழித்து பாடியில் ஒரு கடை ராமரின் மூலிகை பெட்ரோல் விற்பனையகம் என அமர்களத்துடன் திறக்கப்பட்டது. அன்று மாலை அந்தவழியாய் போகும் போது "NO STOCK" என தட்டி வைத்திருந்தனர். அடுத்த நாளும் அதே தட்டி, இரண்டொரு நாள் கழித்து தட்டிக்கு பதில் மூடிய ஷட்டரில் எழுதி வைத்திருந்தனர். இதை எழுதும் இன்று வரை அந்தக் கடை திறக்கப்படதாக தெரியவில்லை. தயாரிப்பு நிறுவனம் அமைப்பதாக விழா நடந்த இடத்தில் இன்று ஒரு பெட்ரோல் பங்க் வந்துவிட்டது. இந்த நிகழ்ச்சிக்குப் பின்னர் இரண்டொரு முறை அவர் தொலைபேசினாலும் நான் விலகிப்போகிறேன் என்பதை உணர்த்தினேன். அவரும் புரிந்துகொண்டார், நாளடைவில் எங்களுக்கிடையேயான தொலைத்தொடர்பும் நின்று போனது, எனது தொலைபேசியில் இருந்த அவரது எண்ணும் நீக்கப்பட்டது. இந்த மொத்த அனுபவம் பற்றிய எனது நிறைவினை அடுத்த பதிவுடன் முடிக்கிறேன். Posted by மு.சரவணக்குமார் at 10:32 AM இந்த தலைமுறைக்கு அவ்வளவு பரிச்சயமில்லாத ஒரு பகுத்தறிவாளர் பற்றிய ஓர் பதிவு.... ஒல்லியான உருவம், சிறிதாய் தாடி, மீசை,தொப்பி, கழுத்துப்பட்டி,ஊடுருவும் விழிகள்,கூரிய நாசி,வளமான குரல்,அளவான பேச்சு,ஆழமான அறிவு,ஆண்மையுள்ள ஆதிக்க வாதங்கள்,சவால்கள்,விளம்பரம் செய்து மேற்கொள்ளும் பயணங்கள் இவைதான் டாக்டர் கோவூரின் அடையாளங்கள்.கேரளத்தைப் பிறப்பிடமாக கொண்டாலும் இலங்கையில் பல ஆண்டுகாலம் வாழ்ந்து மறைந்த தலைசிறந்த மனோதத்துவ மருத்துவர். ஒரு பகுத்தறிவாளர் என்கிற முறையில் டாக்டர் கோவூரின் பணிகளை இரண்டு வகைகளாக பிரிக்கலாம்.தென்னிந்தியாவிலும்,இலங்கையிலும் காணப்பெறும் மூட நம்பிக்கைகளை முறியடிப்பது. மற்றது மனோதத்துவ வழியில் சோதிடம்,ஆவியுலக மோசடிகள்,மனோவிகார ஏமாற்றுக்கள் மற்றும் மத நம்பிக்கைகள் அவற்றால் விளையும் மனமாற்றங்களை அலசி ஆராய்ந்து உண்மைகளை அறிவார்த்தமாக உணர்த்துதல். தன் வாழ்நாளில் அனேக சாமியார்களையும், மதகுருக்களையும் அஞ்சாமல் வம்புக்கிழுத்தவர் இவராய்தானிருக்க முடியும்.ஆச்சர்யகரமாக எந்த ஒரு சாமியாரும் இவருடைய சவால்களை எதிர்கொள்ளத் துணியவில்லை. சாமியார்களின் அற்புதங்களையும்,லீலா வினோதங்களையும் அறிவியல் பூர்வமாய் பொதுமக்கள் முன்பு செய்து காட்டி சாமியார்களின் புரட்டுகளை அம்மபலப்படுத்தினார். குறிப்பிட்ட மதம் என்றில்லாமல் அனைத்து மதங்களின் மூட நம்பிக்கையைச் சாடினார்,இதனால் நேரடியாகவும் மறைமுகமாகவும் வந்த அச்சுறுத்தல்களுக்கு வளைந்து கொடுக்காமல் தன் கொள்கையில் தீவிரம் காத்த பகுத்தறிவாளர்.பழமையான மரபுவழி மூடநம்பிக்களையும்,சடங்குகளையும் சம்பிரதாயங்களுக்கெதிராக அறிவு வழியாக போராடுவதையே தன் வாழ்நாள் அலுவலாகக் கொண்ட போதிலும் அரசியல்,சமூக இயலுக்கு எதிராக பிற்போக்காகவோ,அறிவீனமாக எதையும் கூறியதில்லை. உலகளாவிய அளவில் நாத்திகத்தையும்,பகுத்தறிவுப் பிரச்சாரத்தையும் பரப்புவதையே தன் வாழ்நாள் குறிக்கோளாய்க் கொண்டு வாழ்ந்த கோவூர்,தனது என்பதாவது வயதில் மறைந்தார்.மறைவிற்குப் பின் இவரது உடல் கொழும்பு மருத்துவமனைக்கு மருத்துவ பரிசோதனைக்காக வழங்கப்பட்டது.விழிகள் சென்னை மருத்துவமனையில் பார்வையற்ற இருவருக்குப் பொருத்தப்பட்டது.


#IndiaFightsCorona மதுரை மக்களை துரத்தும் கொரோனா வைரஸ்... பாதிப்பு 84-ஆக உயர்வு மதுரையில் முதல் முறையாக அண்ணா நகரை சேர்ந்த கட்டுமான ஒப்பந்ததாரருக்கு கொரோனா தொற்று உறுதியானது. இவரை தொடர்ந்து அவரது குடும்பத்தினர் உட்பட மதுரையில் அடுத்தடுத்து பலருக்கு கொரோனா உறுதி செய்யப்பட்டது. பின்னர் சில நாட்களாக மதுரை மாநகராட்சியில் கொரோனா தொற்றே கண்டறியப்படாத நிலை காணப்பட்டது. ஏப்ரல் 22-ம் தேதிக்கு பின்னர் மதுரையில் கொரோனா வைரஸ் தொற்று வேகம் காட்ட தொடங்கியது. கொரோனா வைரஸ் தொற்று நோய் பரவாமல் இருக்க அரசு பல்வேறு நடவடிக்கைகளை மேற்கொண்டது. அரசு தரப்பில், அனைவரும் சமூக இடைவெளியை கடைபிடிக்க வேண்டும். வீட்டை விட்டு தேவையில்லாமல் வெளியே செல்ல வேண்டாம் என்று கேட்டு கொண்டாலும் பொதுமக்கள் அதனை கடைபிடிப்பது இல்லை. காய்கறி மார்க்கெட், இறைச்சி, மீன் கடைகளில் மக்கள் அதிகமாக கூடினர். சிலர் தங்கள் பகுதியில் உள்ள கடைகளில் பொருட்கள் வாங்காமல், வேறு பகுதிகளுக்கு சென்றனர். பொதுமக்களின் ஒத்துழைப்பு இல்லாததால், கொரோனா சமூக பரவலாக மாறி விடுமோ என்ற அச்சம் எழுந்தது. மதுரையில் கொரோனாவால் பாதிக்கப்பட்டு 79 பேர் சிகிச்சை பெற்றனர். இவர்களில் 40 பேர் பூரண குணமடைந்து வீடுகளுக்கு அனுப்பி வைக்கப்பட்டனர். இந்த நிலையில்2தினங்களாக புதியதாக யாருக்கும் கொரோனா தொற்று ஏற்படாமல் இருந்தது. இந்நிலையில் நேற்று மதுரையில் மேலும்5பேருக்கு கொரோனா உறுதி செய்யப்பட்டுள்ளது என அரசு தெரிவித்தது. மதுரை புது விளாங்குடி பகுதியைச் சேர்ந்த 29 வயது பிரசவமான பெண்ணுக்கும், கீழ அனுப்பானடி பகுதியை சேர்ந்த 33 வயது பெண்ணுக்கும், கரிசல்குளம் பகுதியை சேர்ந்த 31 வயது ஆண் ஒருவருக்கும் ஏற்கனவே கொரோனா பாதிக்கப்பட்டவர்களிடமிருந்து இவர்களுக்கு பரவியதாக முதற்கட்ட தகவல்கள் தெரிவிக்கின்றன. மதுரை அரசு மருத்துவமனையில் ஒப்பந்த அடிப்படையில் பணியாற்றும் 42 வயது பெண் சுகாதார பணியாளர். இவருக்கும் நேற்று கொரோனா உறுதி செய்யப்பட்டது. கொரோனா வார்டில் பணிபுரியும் இவருக்கு, அங்கு சிகிச்சை பெறும் கொரோனா நோயாளியிடம் இருந்து நோய்த்தொற்று பரவியதாக சுகாதாரத் துறையினர் தெரிவித்து உள்ளனர். மற்றொருவர் 26 வயதுடைய பேரிடர் மீட்பு படையை சேர்ந்த வீரர் ஆவார். இவர்களுடன் தொடர்பில் இருந்த சிலருக்கும் கொரோனா தொடர்பான பரிசோதனை செய்யப்பட்டு வருகிறது. மதுரையில் கொரோனாவால் பாதிக்கப்பட்டவர்களின் எண்ணிக்கை 84-ஆக உயர்ந்து உள்ளது. சிலருக்கு யாரிடம் இருந்து தொற்று பரவியது என்பதை உறுதி செய்ய முடியாத நிலை ஏற்பட்டுள்ளது. அதனால் மதுரையில் கொரோனா சமூக பரவல் நிலையை அடைந்துவிட்டதோ? என்ற அச்சம் ஏற்பட்டுள்ளது. மதுரையில் மக்கள் வீடுகளை விட்டு வெளியே வருகிறார்களா? என்பதை போலீசார் உதவியுடன் ‘ட்ரோன்’ கேமரா மூலம் கண்காணிக்க ஏற்பாடு செய்யப்பட்டு உள்ளது. நோய் எதிர்ப்பு சக்தி அதிகரிக்க வீடு, வீடாக கபசுரக் குடிநீர் விநியோகம் செய்யப்படுகிறது. தெருக்களில் கிருமி நாசினி தெளிக்கப்படுகிறது. மாநகராட்சி கட்டுப்பாட்டு அறைகளுக்கு வரும் புகார்களுக்கு உடனடியாக தீர்வு காணப்படுகிறது மாநகராட்சி ஆணையர் விசாகன் கூறியுள்ளார். கொரோனா ஒழிப்புக்கு மக்களின் ஒத்துழைப்பு மிகவும் அவசியமாகும். எனவே, இனி வரும் நாட்களில் அரசின் வழிமுறைகளை பின்பற்றி நடக்க வேண்டும். இல்லையென்றால் வீட்டிற்குள் இன்னும் பல நாட்கள் முடங்கி கிடக்க வேண்டிய நிலை மக்களுக்கு ஏற்பட்டுவிடும். Previous post:#IndiaFightsCorona இந்தியாவில் பாதிப்பு 35 ஆயிரத்தை கடந்தது, பலி எண்ணிக்கை 1,147 ஆக உயர்வு; மாநிலம் வாரியாக பாதிப்பு விபரம்:- Next post:#IndiaFightsCorona கொரோனா நோயாளி இல்லாத மாவட்டமாக மாறும் நெல்லை, தூத்துக்குடி, குமரி, தென்காசி...


ஜேர்மனியில் பொலிஸ் கார்கள், ஹெலிகொப்டர் உதவியுடன் பசுவை துரத்திய பொலிசார்! - Lankasri News ஜேர்மனியில் பொலிஸ் கார்கள், ஹெலிகொப்டர் உதவியுடன் பசுவை துரத்திய பொலிசார்! ஜேர்மனியின் பவேரிய நகரமான Sand am Mainஇல் இரண்டு பசுக்கள் ஒரு விவசாயியின் வீட்டிலிருந்து தப்பி விட்டிருக்கின்றன. அவற்றில் ஒன்றை அவர் எப்படியோ துரத்திப் பிடித்துவிட, மற்றொரு பசு நகருக்குள் ஓடிவிட்டிருக்கிறது. கடைசியாக கால்நடை மருத்துவர்கள் உதவியுடன் மயக்க ஊசி ஒன்றை செலுத்தி அந்த பசுவை பிடித்திருக்கிறார்கள் பொலிசார்.


text: விபத்தில் 2816 பேர் மரணம் | Virakesari.lk விபத்தில் 2816 பேர் மரணம் Published by Kumaran on 2017-12-30 16:24:02 நடப்பு ஆண்டில் இதுவரை 2816 பேர் வாகன விபத்துகளில் சிக்கி உயிரிழந்திருப்பதாக வீதிப் பாதுகாப்பு தேசிய சபை தெரிவித்துள்ளது. வாகன விபத்துக்களில் மோட்டார் சைக்கிள் விபத்துக்களே அதிகளவில் இடம்பெற்றுள்ளதாகத் தெரிவிக்கப்பட்டுள்ள அதேவேளை, முச்சக்கர மற்றும் கார் விபத்துக்களில் பலியானோரின் எண்ணிக்கை, கடந்த ஆண்டை விடக் குறைவாக இருப்பதாகவும் தெரிவிக்கப்பட்டுள்ளது.


ஹேக்கர் in English. ஹேக்கர் Meaning and Tamil to English Translation Home>Words that start with H>hacker>ஹேக்கர் (Tamil to English translation) What does ஹேக்கர் mean in English? If you want to learn ஹேக்கர் in English, you will find the translation here, along with other translations from Tamil to English. We hope this will help you in learning languages. Here is ஹேக்கர் meaning in English: மந்திரியாக நியமிக்கப்பட்டுள்ளார்


text: அணு () (atom) என்பது தனிமத்தின் இயல்புகளைக் கொண்ட இயல்பான பொருள் ஒன்றின் மிகச் சிறிய அலகுப் பொருட்கூறு ஆகும். ஒவ்வொரு திண்மம், நீர்மம், வளிமம், பிளாசுமாவும் நொதுமல்நிலை அல்லது மின்னூட்டமுடைய அணுக்களைக் கொண்டுள்ளது. அணுக்கள் மிகவும் சிறியவை; கட்டாக அவை அளவில் மீட்டரின் 10 பில்லியனில் ஒரு பங்காகும். அதாவது ஆயிரம்கோடியில் ஒரு பங்காகும். என்றாலும் அணுக்களுக்கு நன்கு வரையறுத்த எல்லைகள் கிடையாது. அவற்றின் உருவளவை வரையறுக்கப் பல்வேறு வழிமுறைகள் உள்ளன. அவை வேறுபட்ட மதிப்புகளைத் தந்தாலும் மிக நெருக்கமான மதிப்புகளாக அமைகின்றன. அணுக்கள் மிகச் சிறியவையாக உள்ளதால் செவ்வியற்கால இயற்பியல் சரியற்ற முடிவுகளையே தந்தது. இயற்பியல் வளர வளர, நன்கு விளக்கி முன்கணிக்கும் குவைய நெறிமுறைகள் உருவாகின. ஒவ்வொரு அணுவிலும் ஒரு மைய அணுக்கருவும் அதோடு கட்டுண்ட ஒன்று அல்லது அதற்கு மேற்பட்ட எதிர்மின்னிகளும் அமைந்துள்ளன. அணுக்கருவில் ஒன்று அல்லது அதற்கு மேற்பட்ட நேர்மின்னிகளும் அதையொத்த எண்ணிக்கையில் நொதுமிகளும் உள்ளன. நேர்மின்னிகளும் எதிர்மின்னிகளும் அணுக்கருனி எனப்படுகின்றன. ஏறக்குறைய 99.94% பொருண்மை அணுக்கருவிலேயே (nucleus) அமைந்துள்ளது. நேர்மின்னிகள் நேர்மின்னூட்டம் கொண்டுள்ளன. எதிர்மின்னிகள் எதிர்மின்னூட்டம் கொண்டுள்ளன. நொதுமிகள் மின்னூட்டம் அற்றவை. நேர்மின்னிகளும், எதிர்மின்னிகளுன் எண்ணிக்கையில் சம்மாக இருந்தால் அணு மின்னியலாக நொதுமல்நிலையில் அமையும். ஒரு அணுவில் நேர்மின்னிகளைவிட எதிர்மின்னிகளின் அளவு கூடினாலும் குறைந்தாலும் அணுவின் ஒட்டுமொத்த மின்னூட்டம் நேர் அல்லது எதிர்மின்னூட்டத்துடன் இருக்கும். இத்தகைய அணுக்கள் அயனிகள் எனப்படும். எதிர்மின்னிகள் அணுக்கருவில் உள்ள நேர்மின்னிகளால் மின்காந்த விசையால் ஈர்க்கப்படுகின்றன. அணுக்கருவில் உள்ள நேர்மின்னிகளும் நொதுமிகளும் ஒன்றோடொன்று வேறுவகைப்பட்ட அணுக்கரு விசையால் ஈர்க்கப்படுகின்றன. இது மின்காந்த விசையைவிட வலிமையானது. இது நேர்மின்னூட்டம் உள்ள நேர்மின்னிகளை நெருங்கிவிடாமல் பிரித்து விலக்குகிறது. சிலவேளைகளில் விலக்கும் இயல்புள்ள மின்காந்த விசை அணுக்கரு விசையைவிட வலிமையுற்று அணுக்கருவில் இருந்து அணுக்கருவன்களை வெளியேற்றும். இவ்வகை அணுக்கருச் சிதைவு, தனிம மாற்றத்தால் வேறுபட்ட தனிமத்தை மிஞ்சவைக்கும். அணுக்கருவில் உள்ள நேர்மின்னிகளின் எண்ணிக்கை அவ்வணு எந்த வேதித் தனிமத்தைச் சார்ந்த்து என்பதை முடிவு செய்கிறது: எடுத்துக்காட்டாக, அனைத்து செப்பு அணுக்களிளும் 29 நேர்மின்னிகளைக் கொண்டுள்ளன. நொதிமிகளின் எண்ணிக்கை அத்தனிமத்தின் ஓரிடத்தானை வரையறுக்கின்றன. எதிர்மின்னிகளின் எண்ணிக்கை அணுவின் காந்த இயல்புகளை முடிவு செய்கிறது. அணுக்கள் வேதியியற் பிணைப்புகளால் ஒன்றோடொன்று இணைந்து மூலக்கூறு எனும் வேதிச் சேர்மத்தை உருவாக்கலாம். அணுவின் பிணையும் அல்லது பிரியும் திறமே நாம் இயற்கையில் பார்க்கும் இயற்பியல்/புரநிலை மாற்றங்களை ஏற்படுத்துகின்றன. இது வேதியியலால் ஆயப்படுகிறது. புடவியின் அனைத்துப் பொருண்மமும் அணுக்களால் அமைவதில்லை. புடவியின் பெரும்பகுதி பொருண்மத்தைவிட (வானியல்)கரும்பொருளாலேயே அமைந்துள்ளது. அதாவது அணுக்களால் அமையாமல் நம்மால் இதுவரை அறியப்படாத துகள்களாலேயே அமைந்துள்ளது. அணுக் கோட்பாட்டின் வரலாறு மெய்யியலில் அணுக்கள் பொருண்மம் தனித்த அலகுப் பொருட்கூறுகளால் ஆயது எனும் எண்ணக்கரு மிகமிகப் பழையதாகும். இது இந்திய, கிரேக்கச் சிந்தனைகளில் பழம்பெரும் பண்பாடுகளில் உருவாகியதாகும். உண்மையில் "atom" என்ற சொல் கிரேக்க மெய்யியலாளர்களால் உருவாக்கப்பட்டது. என்றாலும் இந்த எண்ணக்கரு மெய்யியல் அல்லது இறையியல் கருத்தோட்டங்களல் உருவாக்கப்பட்டதே தவிர சான்றாலும் செய்முறையாலும் நிறுவப்படவில்லை. எனவே அவர்களது அணுக்காட்சியும் இயக்கமும் சரியற்றனவே. மேலும் இக்கருத்தை அனைவராலும் ஏற்கவைக்க அவர்களால் முடியவில்லை. இதனால் பொருண்மம் பற்றிய பல்வேறு கோட்பாடுகளில் ஒன்றாகவே அணுக் கோட்பாடு அக்காலத்தில் நிலவியது. 19ஆம் நூற்றாண்டின் வேதியியல் கண்டுபிடிப்புகளுக்குப் பிறகே, இக்கருத்து ஏற்கப்பட்டு அறிவியலாளர்களால் வளர்த்தெடுக்கவும் நன்கு விளக்கவும் முடிந்தது. முதல் சான்றுள்ள அணுக் கோட்பாடு ஜான் டால்டன் 1800களில் அணு எனும் கருத்துப் படிமத்தை வேதித் தனிமங்கள் ஏன் குறிப்பிட்ட சிற்றெண் விகிதங்களில் வினைபுரிகின்றன என்பதை விளக்கப் பயன்படுத்தினார் (பன்மை விகிதங்கள் விதி). எடுத்துகாட்டாக, நடப்பில் இருவகை காரீய ஆக்சைடுகள் உள்ளன: ஒன்றில் 88.1% காரீயமும் 11.9% உயிரகமும் (oxygen) உள்ளன. மற்றொன்றில் 78.7% காரீயமும் 21.3% உயிரகமும் (oxygen) உள்ளன. இதன் பொருள் 100கி காரீயம் ஒன்று 13.5கி அல்லது 27கி உயிரகத்துடன் வினைபுரிகிறது. அதாவது 1:2 விகிதத்தில், ஒரு சிற்றெண் விகிதத்தில் வினைபுரிகிறது. வேதியியலின் இந்த பொது நடைமுறை தனிமங்கள் தன் தனி அலகுகளின் (அதாவது அணுக்களின்) முழு எண்ணிக்கைகளின் பன்மடங்கில் வினைபுரிகின்றன என்ற முடிவுக்கு வர வழிவகுத்தது. இந்த எடுத்துகாட்டில் ஒரு காரீய அணு ஒன்று அல்லது இரண்டு உயிரக அணுக்களோடு வினைபுரிகிறது. டால்டன் தண்ணீர் ஏன் பல்வேறு வளிமங்களை பல்வேறு விகிதங்களில் உறிஞ்சுகிறது என்பதையும் அணுக்கோட்பாட்டால் விளக்கமுடியும் என நம்பினார். எடுத்துகாட்டாக, தண்ணீர் கரிம ஈராக்சைடு வளிமத்தை காலக (nitrogen)வளிமத்தைவிட நன்றாக உறிஞ்சுவதைக் கண்டறிந்தார். இதற்குக் காரணம் அந்த வளிம மூலக்கூறுகளின் பொருண்மையும் சிக்கல்நிலையும் வேறுபடுவதே என டால்டன் விளக்கினார். உண்மையில் கரிம ஈராக்சைடு(CO2) காலக மூலக்கூறைவிட(N2) பெரியதும் எடைமிக்கதும் ஆகும். (N2). பிரவுனிய இயக்கம் இராபர்ட் பிரவுன் 1827இல் தண்ணிரில் மிதக்கும்/தவழும் தூசி மணிகளை நுண்ணோகி வழியாகப் பார்வையிட்டுள்ளார். அவை கண்டபடி தன்னியல்பில் இயங்குவதைக் கண்டுள்ளார். இப்போது இவ்வியடக்கம் "பிரவுனிய இயக்கம்" என அவரது பெயரால் வழஙப்படுகிறது. இது தண்ணீர் மூலக்கூறுகளால் தூசி மணிகள் தாக்கப்படுவதால் ஏற்படுவதாகக் கருதப்பட்டது. ஆல்பர்ட் அய்ன்சுடைன் 1905இல் முதன்முதலாகப் பிரவுனிய இயக்கத்தைக் கணிதவியலாக பகுப்பாய்வு செய்தார். பிரெஞ்சு இயற்பியலாளர்ழீன் பெரின் அய்ன்சுட்டீனின் ஆய்வைப் பயன்படுத்தி அணுக்களின் பொருண்மையையும் உருவளவையும் கண்டறிந்து அணுக் கோட்பாட்டை செய்முறை வழியாக உறுதிபட நிறுவினார். நேர்மின்னி நேர்மின் தன்மை கொண்டது. அணுவின் மையத்தில் இருக்கும். எடை 1.0073 amu. இதன் இயல்புகள்: நேர்க் கதிரின் e /m விகிதம் மாறிலி அன்று. ஆனால் குறித்த ஒரு நேர்க்கதிரை கருதும் போது அதன் e/m மாறிலி. இக்கதிர் நேர் ஏற்றம் பெற்றவை . நேர்க் கதிர்கள் பயணிக்கும் பாதையில் காந்தப் புலத்தை ஏற்படுத்தும் போது அவை கதோட்டுக்கதிர்கள் பயணிக்கும் பாதைக்கு எதிர் திசையிலும் காந்தபுலத்துக்கு செங்குத்தாக திரும்பலடையும். நேர்க் கதிர்களுக்கு அலை இயல்பு உண்டு. அதாவது நேர்க் கதிர்கள் பயணிக்கும் பாதையில் ZnS பூசப்பட்ட திரையை வைக்கும் போது அது பிரகாசமாக ஒளிர்ந்தமை. நேர்க் கதிர்களுக்கு துணிக்கை இயல்பு உண்டு. அதாவது நேர்க் கதிர்கள் பயணிக்கும் பாதையில் சுழலும் பற்சக்கரத்தை வைக்கும் போது அது சுழன்றமை.எனவே நேர்க் கதிர்களுக்கு திணிவு ,வேகம் ,உந்தம் ,இயக்கசக்தி என்பன உண்டு. நேர்க் கதிர்கள்.(p) ஒரு நடுநிலையான அணுவில் எதிர் ஏற்றம் பெற்ற துணிக்கைகள் காணப்படுவதால் நேர் ஏற்றம் பெற்ற துணிக்கைகளும் அணுக்களில் இருத்தல் வேண்டும் என்ற முடிவு Gold stein யினால் மேற்கொள்ளப்பட்டு கதோட்டுக் குழாய் பரிசோதிணை மீண்டும் செய்யப்பட்டது.இங்கு வழமையான கதோட்டுக்குப் பதிலாக hole cathode பயன்படுத்தப்பட்டது. அவதானம் hole cathode யினூடாக கதோட்டுக்கதிர்கள் செல்லும் திசைக்கு எதிரான திசையில் சமாந்திரமாக செந்நிறக்கதிர்கள் சென்றதுடன் அவை நேர் ஏற்றம் பெற்றிருந்தமையால் நேர்க் கதிர்கள் என்றும் hole cathode யினூடாக சென்றமையால் கால்வாய் கதிர் எனவும் அழைக்கப்பட்டது. நேர்க் கதிர்களின் உருவாக்கம் கதோடுக் கதிர்கள் கதோட்டில் ஆரம்பிப்பது போல் நேர்க் கதிர்கள் அனோட்டில் ஆரம்பிப்பது இல்லை. உயர் வேகத்துடன் செல்லுகின்ற / உயர் சக்தியுடன் செல்லுகின்ற கதோடுக் கதிர்கள் வாயு நிலை அணுவை / வாயு நிலை மூலக்கூறை மோதி அடிக்கும் இடத்திலேயே நேர்க் கதிர்கள் தோற்றம் பெறுகின்றன. நேர்க்கதிர்கள் எல்லாம் p கள் அல்ல. மின்னிறக்கக் குழாயினுள் ஐதரசன் வாயுவை எடுக்கும் போது பெறப்படும் நேர்த்துணிக்கை இலத்திரனின் ஏற்றத்திற்கு சமனாக அமைந்ததுடன் இந்த நேர்த்துணிக்கைகளின் மடங்குகளாகவே ஏனைய நேர்த்துணிக்கைகளின் திணிவுகள் அமைந்தமையால் இதுவே அடிப்படை துணிக்கையாக அமைய வேண்டும் என இரதபோர்ட் கண்டறிந்தவுடன் அதனை புரோத்திரன்கள் (p) எனவும் கண்டுபிடித்தார். எதிர்மின்னி எதிர்மின் தன்மை கொண்டது. அணு மையத்தைச் சுற்றி சுழன்று வரும். புரோட்டானுக்கு சமமான மின்சக்தி இருந்தாலும், புரோட்டானை விட இரண்டாயிரம் மடங்கு எடை குறைவானது. எடை 0.000549 amu. இதன் இயல்புகள்: மறை ஏற்றம் கொண்டவை. அதாவது கதோட்டுக் கதிர்கள் பயணிக்கும் பாதையில் மின்புலத்தை ஏற்படுத்தும் போது அவை மின்புலத்தின் நேர்த்தட்டு பக்கம் திரும்பியமை. கதோட்டுக் கதிர்களுக்கு அலை இயல்பு உண்டு.அதாவது கதோட்டுக் கதிர்கள் பயணிக்கும் பாதையில் ZnS பூசப்பட்ட திரையை வைக்கும் போது அது பிரகாசமாக ஒளிர்ந்தமை. கதோட்டுக் கதிர்களுக்கு துணிக்கை இயல்பு உண்டு. அதாவது கதோட்டுக் கதிர்கள் பயணிக்கும் பாதையில் சுழலும் பற்சக்கரத்தை வைக்கும் போது அது சுழன்றமை.எனவே கதோட்டுக்க கதிர்களுக்கு திணிவு ,வேகம் ,உந்தம் ,இயக்கசக்தி என்பன உண்டு. கதோட்டுக்கதிர்கள் பயணிக்கும் பாதையில் உலோகத்ததட்டை வைக்கும் போது அவை X-கதிர் உருவாக்கும். கதோட்டுக்கதிர்கள் பயணிக்கும் பாதையில் வாயு நிலை அணுவை / மூலக்கூறை வைக்கும் போது கதோட்டுகதிர்கள் மோதும் போது அங்கு நேர்துணிக்கைகள் தோற்றம் பெறும். கதோட்டுக்கதிர்கள் பயணிக்கும் பாதையில் செஞ்சூடாக்கப்பட்ட உலோக இதழை வைக்கும் போது அது பிரகாசமாக ஒளிர்ந்தமை. எனவே கதோட்டுக்கதிர்களுக்கு உயர் சக்தி, வெப்பம் உண்டு. கதோட்டுக்கதிர்கள் அலை இயல்பையும், துணிக்கை இயல்பையும் ஒரே நேரத்தில் வெளிப்படுத்தும். அதாவது கதோட்டுக் கதிர்கள் பயணிக்கும் பாதையில் ZnS பூசப்பட்ட சுழலும் பற்சக்கரத்தை வைக்கும் போது அது ஒளிர்ந்து சுழன்றமை. நொதுமின்னி நேர்மின்னியும் , எலக்ட்ரானும் இணைந்தது. அதனால் மின்சக்தி சமனப்பட்டு சக்தியை வெளிப்படுத்தாமல் இருக்கும். கிட்டத்தட்ட நியூட்ரானின் எடை 1.0087amu. இது இல்லாமல் புரோட்டான், எலக்ட்ரான் மட்டும் கொண்ட அணு உண்டு. அணுவின் கருவுக்கான முதலாவது மாதிரியுரு (இரதபோர்ட்) இம்மாதிரியுரு α கதிர் சிதறல் பரிசோதினை / பொற்தகட்டு பரிசோதினை விபரிக்கப்படுகிறது. Rathaford ம் அவரது மாணவர்களான கைகர், மாஸ்டனும் தடித்த Pb குற்றியினுள் α துணிக்கையினை காலல் செய்யக்கூடிய ஒரு முதலை வைத்து வெற்றிடத்தினூடாக அவ் α கதிர்கள் நேர்க்கோட்டில் செல்ல அனுமதிக்கப்பட்டன.பின்னர் அவற்றின் பாதையில் ஒரு மெல்லிய பொற்தகடு வைக்கப்பட்டு தொடர்ந்து α கதிர்கள் பாதை ஒரு நகரக்கூடிய புளோரொளிர்வு திரையின் உதவியுடன் / நகருகின்ற நுணுக்குக்காட்டியின் உதவியுடன் அவதானிக்கப்பட்டது. அவதானம் :- பெரும்பாலான α துணிக்கை எதுவித விலகலுமின்றி நேர்கோட்டில் சென்றன. முடிவு - அணுவின் பெரும்பகுதி வெற்றிடம். அணுவின் அளவு ஒரு எலக்ட்ரான், ஒரு புரோட்டான் மட்டும் கொண்ட மிகச்சிறிய அணுவான ஹைட்ரஜன் அணுவின் விட்டம் .,..,. உருவகப்படுத்தி பார்க்க வேண்டுமானால் 2 கோடி ஹைட்ரஜன் அணுக்களை ஒரு நேர்க்கோட்டில் வைத்தால் ஒரு மில்லிமீட்டர் நீளம் வரும். 0 டிகிரி செல்சியசிலும் ஒரு வளிமண்டல அழுத்ததிலும் எல்லா வளிமங்களும் 22.4136 லிட்டர் கன அளவில் ஒரே எண்ணிக்கையில் அணுக்களையோ மூலக்கூறுகளையோ கொண்டிருக்கும். இவ்வெண் அவகாட்ரோ எண் எனப்படும்.18 கிராம் நீரின் கன அளவு 18 கன செனடி மீட்டராகும். இந்த கன அளவில் ( அவகாட்ரோ எண்) நீர் மூலக்கூறுகள் உள்ளன. நீரின் மூலக்கூறுகள் சரியான செவ்வக வடிவம் கொண்டவை என எடுத்துக் கொண்டால் ,அவைகளை சீராக அடுக்கும் போது மூலக்கூறுகளுக்கிடையே வெற்றிடம் இருக்க வாய்ப்பில்லை. எனவே ஒரு தனி மூலக்கூறின் பருமனளவு சி.சி என்று கொளலாம். இதற்குக் காரணம் கோளங்களை அடுத்தடுத்து வைக்கும் போது சிறு வெற்றிடம் அவைகளுக்கிடையே உள்ளது என்பது தான். கோளத்தின் பருமனளவு 4/3 π r 3 சி.சி ஆகும்.இதிலிருந்து நீர் மூலக்கூற்றின் ஆரம் செ.மீ. என்று கொள்ளலாம்.அணுவின் ஆரம் எந்த அளவு இருக்கக்கூடும் என்பதனைக் காட்டுகிறது. சில அணுக்களின் ஆரம், ஐட்ரசன் .053 நானோ மீட்டர். ஆக்சிஜன் .074 ; கரி .077 ;; ஆர்சனிக் .12 ; ; தகரம் .14 ; ; அலுமினியம் .145 ;; ஈயம் .175 ;; சோடியம் .19 ;; பொட்டாசியம் .0225 ;; என்று கணித்திருக்கிறார்கள். அணு எண் அணுவில் உள்ள நேர்மின்னிகளின் எண்ணிக்கை அணு எண் எனப்படுகிறது. இதுவே அணுக்களை வரிசைப்படுத்த உதவும் குணமாகும். ஒரு தனிமத்தின் அணுக்கள் அனைத்தும் ஒரே அணு எண்ணைக் கொண்டிருக்கும். பண்புகள் ஒரே அளவான நேர்மின்னிகளைக் கொண்ட அணுக்களின் கூட்டம் தனிமம் எனப்படும். உதாரணமாக தூய ஐதரசன் வாயு மாதிரியொன்றில் ஒரு நேர்மின்னியைக் கொண்ட அணுக்களே காணப்படும். ஒரே அளவான நேர்மின்னிகளைக் கொண்ட அணுக்கள் ஒரே விதமான இரசாயன இயல்பைக் காட்டுவதே இதற்குக் காரணமாகும். எனவே ஒரு அணுக்கூட்டத்தில் வெவ்வேறு எண்ணிக்கையில் நியூத்திரன்கள் காணப்பட்டாலும் ஒரே எண்ணிக்கையில் நேர்மின்னிகள் காணப்படின் அவை ஒரே தனிம வகையைச் சேர்ந்தவையாகும். வெவ்வேறு நியூத்திரன் எண்ணிக்கையைக் கொண்ட ஒரே தனிம வகையைச் சேர்ந்த அணுக்கள் சமதானிகள்/ ஓரிடத்தான்கள் எனப்படும். உதாரணமாக ஐதரசனில் முறையே 0,1,2 என நியூத்திரன் எண்ணிக்கையுடைய புரோட்டியம், டியூத்திரியம், டிரைடியம் என்ற சமதானிகள் உள்ளன (இவை அனைத்திலும் ஒரு அணுவுக்கு ஒரு நேர்மின்னியே உள்ளது). இதுவரை ஐதரசனிலிருந்து அன்அன்ஆக்டியம் வரையான 118 தனிமங்கள் அறியப்பட்டுள்ளன. இவற்றில் அணு எண் 82க்கு மேற்பட்ட அணுக்கள் கதிரியக்கம் உடையவை. புவியில் ஏறத்தாழ 339 இயற்கையான அணுக்கருக்கள் உள்ளன. இவற்றில் 254 அணுக்கருக்களில் கதிரியக்கம் அவதானிக்கப்படவில்லை. எனவே இவை நிலையான அணுக்கருக்கள் எனப்படுகின்றன. கதிரியக்கம் உள்ளவற்றில் 34 அணுக்கருக்கள் சிறிதளவான கதிரியக்கத்தையே உடையவை. திணிவு அணுக்களின் மொத்தத் திணிவில் பெரும் பங்கை நேர்மின்னிகளும் நொதுமிகளுமே (நியூத்திரன்) ஆக்கின்றன. எனவே ஒரு அணுவில் நேர்மின்னிகள் மற்றும் நொதுமிகளின் மொத்த எண்ணிக்கை திணிவெண் எனப்படுகின்றது. உதாரணமாக கார்பன்-14 இல் திணிவெண் 14 ஆகும் (6நேர்மின்னி+8நொதுமி). சாதாரண அலகுகளில் அணுவின் திணிவு மிகச் சிறியதாகும். எனவே அணுவின் திணிவு அணுத் திணிவலகு (u) அல்லது டால்டன்களில் (Da) அளவிடப்படுகின்றது. ஒரு அணுத்திணிவலகு கார்பன்-12 சமதானியின் பன்னிரண்டில் ஒரு பங்கு திணிவாகும். இது கிட்டத்தட்ட 1.66×10−27 kg (கிட்டத்தட்ட ஒரு ஐதரசன் அணுவின் திணிவு) ஆகும். எனவே கணிப்புகளின் போது கடினத்தன்மை குறைக்கப்படுகின்றது. உதாரணமாக ஈயத்தின் திணிவு அணுத் திணிவலகில் 207.9766521 u (கிட்டத்தட்ட 208 u) ஆகும். விஞ்ஞானத்தில் பரிசோதனைகளை இலகுவாக்க மூல் எனும் அலகு பயன்படுகின்றது. 6.022×1023 எண்ணிக்கையான அணுக்களின் திணிவே மூல் எனப்படும். உதாரணமாக 12u திணிவுடைய 6.022×1023 கார்பன் அணுக்களின் ஒரு மூல் 12 g ஆகும். மேற்கோள்கள் வெளி இணைப்புகள் —a guide to the atom for teens. வேதியியல்


text: லக்சுமன் கதிர்காமர் இலங்கையின் முன்னாள் அரசியல்வாதியும் வெளிநாட்டமைச்சருமாவார். 13 ஆகஸ்ட் 2005 அன்று கொழும்பில் உள்ள அவரது இல்லத்தில் சுட்டுக் கொல்லப்பட்டார். இக்கொலையை விடுதலைப் புலிகள் அமைப்பினர் செய்ததாக அரசு குற்றஞ்சாட்டியது. தொடக்க வாழ்க்கை கதிர்காமர் மானிப்பாயை சொந்த இடமாகக் கொண்ட சாமுவேல் கதிர்காமருக்கும் பரிமளம் கதிர்காமருக்கும் ஆறாவதும் கடைசி பிள்ளையாக கண்டியில் 1932 ஏப்ரல் 12 ஆம் நாள் பிறந்தார். பள்ளிக் கல்வியை கண்டி புனித திரித்துவக் கல்லூரியில் பயின்ற கதிகாமர் கல்லூரி துடுப்பாட்ட அணியின் தலைவராகவும் கல்லூரி ரக்பி அணியினதும் அங்கத்தராக இருந்தார். கல்லூரி தடகள விளையாட்டுக்களிலும் பங்குபற்றி வந்தார். 1950 ஆம் ஆண்டின் கல்லூரியின் சிறந்த மாணவருக்கான ரைட் தங்கப்பதக்கத்தை கதிர்காமர் வென்றார். சட்டக் கல்வியை இலங்கைப் பல்கலைக்கழகத்தில் மேற்கொண்டார். இலங்கைப் பல்கலைக்கழகத்தின் துடுப்பாட்ட அணியிலும் இவர் இடம்பிடித்திருந்தார். பட்டப்படிப்பின் பின் இலங்கை நீதவானின் செயலாளராக பணியாற்றினார். பின்னர் இங்கிலாந்து சென்ற கதிர்காமர் இன்னர் டெம்பள் (Inner Temple) வழையாக சட்டத்தரணியாக பதவியேற்றார். அதே வேலை ஆக்ஸ்போர்டு பல்கலைக்கழகத்தின் பாலியோல் கல்லூரியிலும் இணைந்துக் கொண்டார். இதன் போதும் துடுப்பாட்ட அணியில் இடம்பெற்றிருந்த கதிர்காமர் ஆக்சுபோடு பல்கலையின் மாணவர் ஒன்றிய தலைவராகத் தேர்வு செய்யப்பட்டார். வாழ்க்கை சுருக்கம் (1955) - சட்டப் படிப்பு பட்டம் - கொழும்பு பல்கலைக்கழகம் (????) - ஆங்கில இலக்கிய பட்டம் - ஆக்ஸ்போர்டு பல்கலைக்கழகம் (சித்திரை 1994-மார்கழி 2001) - இலங்கை வெளி விவகார அமைச்சர் (சித்திரை 2004-புரட்டாதி 2005) - இலங்கை வெளி விவகார அமைச்சர் (புரட்டாதி 13, 2005) - சுட்டுக் கொலை மேற்கோள்கள் வெளி இணைப்புகள் கதிர்காமர் படுகொலைபி.பி.சி செய்தி Sri Lankan Foreign Minister Lakshman Kadirgamar - Tamil Net Sri Lanka's Lakshman Kadirgamar Dies at 73 - AP கதிர்காமரின் இராஜதந்திரம் சாதித்தது என்ன? - Eelampage Death of a master diplomat - The Hindu Lakshman Kadirgamar - Effective Sri Lankan Foreign Minister - The Independent சிங்கள தேசத்தின் நம்பிக்கை நட்சத்திரமாக திகழ்ந்த லக்ஸ்மன் கதிர்காமர்-தமிழ்நாதம் இலங்கை அரசியல்வாதிகள் 1932 பிறப்புகள் 2005 இறப்புகள் இலங்கையில் கொலை செய்யப்பட்ட அரசியல்வாதிகள் இலங்கையின் வெளியுறவுத்துறை அமைச்சர்கள் இலங்கையின் 10வது நாடாளுமன்ற உறுப்பினர்கள் இலங்கையின் 11வது நாடாளுமன்ற உறுப்பினர்கள் இலங்கையின் 12வது நாடாளுமன்ற உறுப்பினர்கள் இலங்கையின் 13வது நாடாளுமன்ற உறுப்பினர்கள் இலங்கை சுதந்திரக் கட்சி அரசியல்வாதிகள் இலங்கை கிறித்தவர்கள் இலங்கைத் தமிழ் வழக்கறிஞர்கள் இலங்கைத் தமிழ் அரசியல்வாதிகள் கண்டி மாவட்ட நபர்கள் யாழ்ப்பாணத்து நபர்கள் இருபதாம் நூற்றாண்டு இலங்கை அரசியல்வாதிகள் இருபத்தொராம் நூற்றாண்டு இலங்கை அரசியல்வாதிகள்


ipl 2022 gujarat titans on to the final இந்த சீசனில் குஜராத் அணிக்காக பவர்ப்ளேயில் அதிக ரன்களை அடித்த வீரர். அப்படியானவரை ட்ரெண்ட் போல்ட் முதல் ஓவரிலேயே தனது இரண்டாவது பந்தில் எட்ஜ் ஆக்கி கேட்ச் ஆக்கினார். Updated on : 25 May 2022, 04:22 AM ராஜஸ்தான் ராயல்ஸ் மற்றும் குஜராத் டைட்டன்ஸ் அணிகளுக்கிடையேயான முதல் தகுதிச்சுற்று போட்டி நடந்து முடிந்திருக்கிறது. இந்த போட்டியை குஜராத் அணி7விக்கெட் வித்தியாசத்தில் வென்றிருக்கிறது. இந்த வெற்றி மூலம் குஜராத் அணி முதல் அணியாக இறுதிப்போட்டிக்கு முன்னேறியிருக்கிறது. குஜராத் அணியின் கேப்டன் ஹர்திக் பாண்ட்யாவே டாஸை வென்றிருந்தார். சேஸ் செய்யப்போவதாக அறிவித்தார். இந்த சீசனில் 13 வது முறையாக ராஜஸ்தான் அணியின் கேப்டன் சஞ்சு சாம்சன் டாஸை தோற்றிருந்தார். டாஸை மட்டும் தோற்கவில்லை. கடைசியில் இந்த போட்டியையுமே ராஜஸ்தான் தோற்றிருக்கிறது. ராஜஸ்தான் அணி முதலில் பேட்டிங் செய்து 188 ரன்களை எடுத்திருந்தது. அதிகபட்சமாக பட்லர் 89 ரன்களை எடுத்திருந்தார். சாம்சன் 47 ரன்களை எடுத்திருந்தார். ராஜஸ்தான் அணிக்கு தொடக்கம் அவ்வளவு சிறப்பாக அமையவில்லை. இரண்டாவது ஓவரிலேயே3ரன்களில் யாஷஸ்வி ஜெய்ஸ்வால் யாஷ் தயாளின் பந்தில் அவுட் ஆகினார். ஓவர் தி விக்கெட்டில் வந்து பந்தை வெளியே திருப்பிய தயாள் ஜெய்ஸ்வாலை எட்ஜ் ஆக்கினார். நம்பர் 3ல் கேப்டன் சஞ்சு சாம்சன் இறங்கினார். சாம்சன் தொடக்கிதிலிருந்தே அதிரடியாக ஆடியிருந்தார். எதிர்கொண்ட முதல் பந்தையே லாங் ஆனில் சிக்சராக்கியிருந்தார். அடித்த முதல் 30 ரன்களையுமே பவுண்டரி மற்றும் சிக்சர்களிலேயே அடித்திருந்தார். பட்லர் கொஞ்சம் பொறுமையாகவே தொடங்கினார். ஷமியின் ஓவரில் மட்டும்3பவுண்டரிக்களை கவர்ஸில் அடித்திருந்தார். மற்றபடி மெதுவாகவே ஆடினார். பவர்ப்ளே முடிந்த உடனேயே ஸ்பின்னர்களான ரஷீத்கான் மற்றும் சாய் கிஷோர் ஆகியோரை ஹர்திக் பாண்ட்யா அறிமுகப்படுத்தினார். பவர்ப்ளே தாண்டியபிறகு இந்த மிடில் ஓவர்களில் ராஜஸ்தானின் ரன் வேகம் கொஞ்சம் குறைய தொடங்கியது. செட்டில் ஆகியிருந்த பட்லர்-சாம்சன் கூட்டணியை தமிழக வீரரான சாய் கிஷோரே வீழ்த்தியிருந்தார். மிடில் & லெக் ஸ்டம்ப் லைனில் சாம்சனுக்கு இடமே கொடுக்காமல் சாய் கிஷோர் வீசிக்கொண்டிருந்தார். இதனால் ஆஃப் சைடிலும் லெக் சைடிலும் நகர்ந்தபடியேதான் சாம்சன் ஆட முயன்றார். ஆஃப் சைடில் நகர்ந்து லாங் ஆனில் அடிக்க முயன்ற ஒரு ஷாட் சரியாக கனெக்ட் ஆகாமல் கேட்ச் ஆகியிருந்தார். நம்பர்4இல் வந்த இடதுகை பேட்ஸ்மேனான படிக்கல் இடதுகை ஸ்பின்னரான சாய் கிஷோரை அட்டாக் செய்து சில பவுண்டரிக்களையும் சிக்சர்களையும் அடித்து 28 ரன்களை அடித்திருந்தார். முக்கிய வீரர்கள் எல்லாம் அவுட் ஆன பிறகே பட்லர் தனது ஆட்டத்தை தொடங்கினார். முதல் 38 பந்துகளில் 39 ரன்களை மட்டுமே எடுத்திருந்த பட்லர், அடுத்த 18 பந்துகளில் 50 ரன்களை அடித்திருந்தார். கடைசி4ஓவர்களில் மட்டும் ராஜஸ்தான் அணி 60 ரன்களை சேர்த்திருந்தது. ஓவருக்கு 15 ரன்கள் என்ற விகிதத்தில் ரன்கள் வந்திருந்தது. இதற்கு முழுக்க முழுக்க பட்லர் மட்டுமே காரணம். சிக்சர்களும் பவுண்டரிக்களுமாக அடித்து அசத்யியிருந்தார். பட்லரின் அதிரடியால் ராஜஸ்தான் அணி 20 ஓவர்களில் 188 ரன்களை அடித்திருந்தது. குஜராத் அணிக்கு 189 ரன்கள் டார்கெட். குஜராத் அணிக்குமே தொடக்கம் அவ்வளவாக சிறப்பாக அமையவில்லை. விருத்திமான் சஹா இந்த சீசனில் குஜராத் அணிக்காக பவர்ப்ளேயில் அதிக ரன்களை அடித்த வீரர். அப்படியானவரை ட்ரெண்ட் போல்ட் முதல் ஓவரிலேயே தனது இரண்டாவது பந்தில் எட்ஜ் ஆக்கி கேட்ச் ஆக்கினார். முதல் ஓவரிலேயே விக்கெட் வீழ்ந்திருந்தாலும் பவர்ப்ளேயில் குஜராத் அணி நன்றாக ஆடியிருந்தது. 64 ரன்களை பவர்ப்ளேயில் சேர்த்திருந்தது. இந்த சீசனில் பவர்ப்ளேயில் குஜராத் அணி எடுத்த அதிகப்ட்ச ரன்கள் இதுதான். கில்லும் வேடும் பவுண்டரிக்களாக அடித்து ரன்களை கூட்டியிருந்தனர். கில் & வேட் இருவருமே 35 ரன்களில் அவுட் ஆகினர். #KillerMiller's3SIXES ð¥ð¥ð¥#GTvsRR #IPL #IPL2022 #IPLplayoffs #RRvGT #HardikPandya pic.twitter.com/pV9cAITyXc இதன்பிறகு, மில்லரும் ஹர்திக் பாண்ட்யாவும் கூட்டணி சேர்ந்தனர். இருவரும் ரொம்பவே பொறுப்போடு கடைசி வரை நின்று ஆட்டத்தை முடித்து கொடுக்க வேண்டும் என்கிற தீரத்தோடு ஆடியிருந்தனர். ரன்ரேட் கைக்குள் வைத்துக் கொண்டு அதேநேரத்தில் ஜாக்கிரதையாகவும் ஆடினர். ஏதுவான பந்துகளில் பவுண்டரிக்களையும் சிக்சர்களையும் அடித்திருந்தனர். குஜராத்துக்கு சாதகமாக சென்ற போட்டி, மெக்காய் 19 வது ஓவரை சிறப்பாக வீச 20 வது ஓவரில் குஜராத்தின் வெற்றிக்கு 16 ரன்கள் தேவைப்பட்டது. பிரசித் கிருஷ்ணா வீசிய இந்த கடைசி ஓவரின் முதல் மூன்று பந்துகளையுமே மில்லர் சிக்சராக்கி ஆட்டத்தை வெற்றிகரமாக முடித்து வைத்தார். இதன்மூலம் முதல் அணியாக குஜராத் இறுதிப்போட்டிக்கும் தகுதிப்பெற்றது. ஹர்திக் பாண்ட்யா 40 ரன்களிலும் மில்லர் 68 ரன்களிலும் ஆட்டமிழக்காமல் இருந்தனர். இருவரும் இணைந்து 119 ரன்களை அடித்திருந்தனர். இந்த பார்ட்னர்ஷிப்பை ராஜஸ்தான் உடைக்க தவறியதால்தான் தோல்வியை தழுவியது. ராஜஸ்தான் தோற்றுப்போனாலும் இரண்டாவது தகுதிச்சுற்று போட்டியில் அவர்களால் ஆட முடியும்.


இலங்கை இனப்படுகொலையில், நம் மக்கள் கொத்து கொத்தாகக் கொலையுண்ட சோக வரலாற்றைப் பதிவு செய்யும் ‘இனம் புதைத்த காடு’ என்ற கவிதை, மனதை மிகவும் பாதித்தது. இதிலிருந்து சில வரிகள்:-


அக்கினேனி நாகேஸ்வர ராவ் - தமிழ் விக்கிப்பீடியா அ. நாகேசுவர ராவ் (1951 இல்) செப்டம்பர் 20, 1924(1924-09-20) வெங்கட ராகவ புரம், சென்னை மாகாணம், பிரித்தானிய இந்தியா (தற்போது இராமாபுரம், ஆந்திரப் பிரதேசம், இந்தியா) 22 சனவரி 2014(2014-01-22) (அகவை 89)[1][2] ஐதராபாத்து, ஆந்திரப் பிரதேசம், இந்தியா நடசாம்ராட், ஏஎன்ஆர் நடிகர், தயாரிப்பாளர், திரைபிடி வளாக உரிமையாளர் அன்னபூர்ணா அக்கினேனி (1953–2011;அவரது மறைவு) வெங்கட் அக்கினேனி அக்கினேனி நாகார்ஜுனா சத்தியவதி அக்கினேனி நாக சுசீலா A. சரோஜா அக்கினேனி சுமந்த் (நடிகர்) (பேரர்) சுசாந்த் (பேரர்) நாக சைதன்யா (பேரர்) அகில் அக்கினேனி (பேரர்) அமலா அக்கினேனி (மருமகள்) அக்கினேனி நாகேஸ்வர ராவ் (Akkineni Nageswara Rao, செப்டம்பர் 20, 1924[3] - சனவரி 22, 2014) ஒரு தென்னிந்திய திரைப்பட நடிகரும் தயாரிப்பாளருமாவார். ஆந்திரத் திரைப்படத்துறையில், குறிப்பாகத் தெலுங்கு மொழிப் படங்களில் அதிகமாக நடித்தவர். வேளாண்துறையிலிருந்து திரைப்படத்துறைக்கு நாடகங்கள் மூலமாக வந்தடைந்தவர். தர்மபத்தினி என்ற திரைப்படத்தில் முதன்முதலாக அறிமுகமானார். தொடர்ந்து 75 ஆண்டுகளாகப் பல்வேறு வேடங்களில் பல திரைப்படங்களில் நடித்துள்ளார். மூன்று முறை தெலுங்கு மொழிக்கான பிலிம்பேரின் சிறந்த நடிகர் விருதை வென்றிருக்கிறார். இந்திய அரசின் பத்ம விபூசண், தாதாசாஹெப் பால்கே விருதுகள் இவருக்கு வழங்கப்பட்டுள்ளன. 3 திரைஉலகப் பங்களிப்புகள் 3.2 தயாரிப்பாளராக நாகேசுவரராவ் ஆந்திர மாநிலம் கிருஷ்ணா மாவட்டம் குடிவாடாவுக்கு அருகில் உள்ள வேங்கடராகவபுரம் (இப்போது ராமாபுரம் என அழைக்கப்படுகிறது[4]) என்ற ஊரில்[5] அக்கினேனி வேங்கடரத்தினம், அக்கினேனி புன்னம்மா ஆகிய தம்பதியருக்கு ஐந்தாவது கடைசி மகனாக நாகேசுவர ராவ் பிறந்தார். இவர் பிறந்த சில ஆண்டுகளிலேயே தந்தை இறந்து விட்டார்.[3] சகோதரர்களும் தந்தையின் வேளாண்மைத் தொழிலைக் கவனித்து வந்தனர். நாகேசுவரராவ் தொடக்கப்பள்ளி வரையே படித்தார். பள்ளியில் ஏற்பாடு செய்யப்படும் நாடகங்களில் நடிப்பதற்கு இவருக்கு சந்தர்ப்பங்கள் கிடைத்தன. சிறு வயதில் மிக அழகாக இருப்பார். இதனால் இவருக்குப் பெண் வேடங்களே அதிகமாகக் கிடைத்தன.[6] பள்ளிப்படிப்பில் அக்கறை கொள்ளாமல் பொழுதுபோக்காக வெளியில் நடக்கும் நாடகங்களிலும் நடித்து வந்தார். ஸ்தானம் நரசிம்மராவ் என்ற பிரபல நாடக நடிகருடன் சிறு சிறு பாகங்களை ஏற்று நடித்து வந்தார்.[3] தம்பியின் நாடக நடிப்பில் கிடைத்த புகழை எண்ணிப் பெருமைப் பட்ட அவரது தமையனார் அவரைத் திரைப்படங்களில் நடிப்பதற்கு வாய்ப்பை ஏற்படுத்தித் தர எண்ணினார். தர்ம பத்தினி என்ற திரைப்படத்தின் காட்சிகள் சில கோலாப்பூர் நகரில் எடுக்கப்பட்டன. படப்பிடிப்பைக் காண தமையனாருடன் சென்றார் நாகேஸ்வரராவ். படத்தில் ஒரே ஒரு நிமிடம் தோன்ற ஒருவர் தேவையாக இருந்தது. கூட்டத்தில் இருந்த நாகேசுவரராவ் இதற்காகத் தெரிவு செய்யப்பட்டார். இதுவே இவர் நடித்த முதலாவது திரைப்படம் ஆகும்.[3] அடுத்ததாக, சிறீ இராஜேசுவரி பிலிம் கம்பனி தயாரித்த தல்லி ப்ரேமா என்ற படத்தில் நடிக்க ஒப்பந்தம் செய்யப்பட்டார். இதற்காக அவருக்கு சம்பளமும் கொடுக்கப்பட்டு சில காட்சிகளும் எடுக்கப்பட்டன. ஆனாலும் அவரது காட்சிகள் எதுவுமில்லாமலேயே இத்திரைப்படம் 1941 இல் வெளிவந்தது.[3] அரிச்சந்திரா, கனகதாரா, விப்ரநாராயணா, தெலுகு தல்லி, ஆசைஜோதி, சத்யான் வேஷணம் ஆகியன இவர் நடித்த பிரபல நாடகங்களாகும்.[7]. திரைஉலகப் பங்களிப்புகள்[தொகு] நடிகராக[தொகு] தெலுங்கு, தமிழ், இந்தி ஆகிய மொழிகளில் 256 படங்களில் நடித்துள்ளார். தேவதாசு, லைலா மஜுனு, அனார்க்கலி, பிரேமாபிசேகம், பிரேம நகர், மேக சந்தேசம் என்பன அவர் நடித்த பிரபல திரைப்படங்களில் சிலவாகும்[5]. தயாரிப்பாளராக[தொகு] 1956ல் ஆந்திர மாநிலம் அமைக்கப் பட முன்னதாக தெலுங்கு மொழிப் படங்கள் அப்போதைய மதராசு மாகாணத் தலை நகராக இருந்த சென்னையிலேயே தயாரிக்கப்பட்டன. ஆந்திர மாநிலம் அமைந்த பின்னர் தெலுங்குப் படத் தயாரிப்பை ஐதராபாத்துக்கு மாற்ற வேண்டுமென பல தலைவர்கள் விரும்பினார்கள். 1963ல் நாகேசுவர ராவ் தெலுங்குப் படத் தொழிலை எவ்வாறு மேம்படுத்துவது என ஐந்து அம்ச திட்டமொன்றை ஆந்திர மாநில அரசுக்குக் கொடுத்தார். ஐதராபாத்தில் 22 ஏக்கர் பரப்பளவில் ஒரு திரைப்பட தயாரிப்பு கலைக்கூடத்தை உருவாக்கினார். அவரது மனைவி பெயரில் இந்த அன்னபூரணா ஸ்டூடியோ (Annapurna Studio) ஆகத்து 13, 1975ல் நிறுவப்பட்டது[8] . பத்மஸ்ரீ, 1968[8] பத்ம பூசன், 1988[8] ரகுபதி வெங்கையா விருது, 1989[5] தாதாசாகெப் பால்கே விருது, 1990[8] என்.டி.ஆர். தேசிய விருது, 1996[5] பத்ம விபூசண், 2011[8] தமது 90வது அகவையில் புற்றுநோய் வாய்ப்புற்றிருந்த நாகேசுவரராவ் 2014 சனவரி 22, அன்று ஐதராபாதில் காலமானார்[9]. ↑ "Akkineni Nageswara Rao ANR is no more.". 25cineframes.com. பார்த்த நாள் Jan 22, 2013. ↑ http://www.dinamalar.com/news_detail.asp?id=901082 ↑ 3.0 3.1 3.2 3.3 3.4 "அக்கிநேனி நாகேஸ்வர ராவ்". பேசும் படம்: 10-25. மே 1951. ↑ About A. Nageswara Rao ↑ 5.0 5.1 5.2 5.3 Akkineni Nageswara Rao passes away ↑ Interview with A. Nageswara Rao - Celebrity Inews, Tollywood Interviews, Telugu Movie Reviews, Telugu Actress Photo Galleries, Movie Galleries, Tollywood Gossip ↑ Raja-Harishchandra - Trailer - Cast - Showtimes - NYTimes.com ↑ 8.0 8.1 8.2 8.3 8.4 Annapurna Studios ↑ "நாகேஸ்வர ராவ் மறைவு: ஜெ., இரங்கல்". தினமலர் (23 சனவரி 2014). பார்த்த நாள் 23 சனவரி 2014. நாகேஸ்வரராவ் நடித்த பிரபல திரைப்படங்கள் உலகே மாயம் - தேவதாஸ் திரைப் பாடல் ANR inspired Telugu film industry’s shift from Chennai பத்மசிறீ விருது பெற்றவர்கள்[2] தேவிகா ராணி சௌத்திரி ரோரிச் (1969) பி. என். சர்க்கார் (1970) பிரித்திவிராஜ் கபூர் (1971) பங்கஜ் மல்லிக் (1972) ரூபி மையர்ஸ் (1973) பொம்மிரெட்டி நரசிம்ம ரெட்டி (1974) திரேந்திரநாத் கங்குலி (1975) கானன் தேவி (1976) நித்தின் போஸ் (1977) ராய்சந்த் போரல் (1978) சோரப் மோடி (1979) பைய்டி ஜெய்ராஜ் (1980) நௌசத் அலி (1981) எல். வி. பிரசாத் (1982) துர்கா கோடே (1983) சத்யஜித் ராய் (1984) வி. சாந்தாராம் (1985) பொம்மிரெட்டி நாகிரெட்டி (1986) ராஜ் கபூர் (1987) அசோக் குமார் (1988) லதா மங்கேஷ்கர் (1989) எ. நாகேசுவர ராவ் (1990) பல்ஜி பெந்தர்கர் (1991) பூபேன் அசாரிகா (1992) மஜ்ரூ சுல்தான்பூரி (1993) திலீப் குமார் (1994) ராஜ்குமார் (1995) சிவாஜி கணேசன் (1996) கவி பிரதீப் (1997) பல்தேவ் ராஜ் சோப்ரா (1998) ரிசிகேஷ் முகர்ஜி (1999) ஆஷா போஸ்லே (2000) 2001–நடப்பு யஷ் சோப்ரா (2001) தேவ் ஆனந்த் (2002) மிருணாள் சென் (2003) அடூர் கோபாலகிருஷ்ணன் (2004) சியாம் பெனகல் (2005) தபன் சின்கா (2006) மன்னா தே (2007) வி. கே. மூர்த்தி (2008) டி. ராமா நாயுடு (2009) கைலாசம் பாலசந்தர் (2010) சௌமித்திர சாட்டர்ஜி (2011) பிரான் (2012) குல்சார் (2013) சசி கபூர் (2014) கே. விஸ்வநாத் (2016) "https://ta.wikipedia.org/w/index.php?title=அக்கினேனி_நாகேஸ்வர_ராவ்&oldid=2716122" இருந்து மீள்விக்கப்பட்டது தாதாசாகெப் பால்கே விருது பெற்றவர்கள் கிருஷ்ணா மாவட்ட நபர்கள் இப்பக்கத்தைக் கடைசியாக 29 ஏப்ரல் 2019, 00:03 மணிக்குத் திருத்தினோம்.


Previous Articleஜிஎஸ்டி வந்த பிறகும் ரூ. 34 ஆயிரம் கோடி வரி ஏய்ப்பாம்...!


text: திருச்சிராப்பள்ளி (Tiruchirappalli அல்லது Trichinopoly), இந்தியாவில் உள்ள தமிழ்நாடு மாநிலத்தின் மையப் பகுதியில் அமைந்துள்ள மிகவும் பழமை பெற்ற தொன்மை வாய்ந்த நகரமாகும். இது திருச்சிராப்பள்ளி மாவட்டத்தின் தலைநகர் ஆகும். இது தமிழ்நாட்டின் பெருநகரங்களுள் ஒன்றாகும். இந்நகரம் தமிழ்நாட்டின் பரப்பளவு அடிப்படையில் மூன்றாவது பெரிய மாநகரமும் மக்கள் தொகை அடிப்படையில் நான்காவது பெரிய மாநகரமும் ஆகும். இந்த நகரம் தென்னிந்தியாவின் சென்னை, ஹைதராபாத், பெங்களூர், கோயம்புத்தூர், கொச்சிக்கு அடுத்த ஆறாவது மிகப்பெரிய நகரம் ஆகும். மேலும் இது உள்ளாட்சி அமைப்பில் மாநகராட்சி எனும் தகுதி பெற்றது. காவிரி ஆற்றங்கரையில் அமைந்துள்ள திருச்சிராப்பள்ளி சங்க காலத்தில் முற்கால சோழர்களின் தலைநகரமாகவும், தற்போதைய தமிழகத்தின் முக்கியமான நான்காவது பெரிய நகரமாகவும் உள்ளது. இதைப் பொதுவாகத் திருச்சி (Trichy) என்று சுருக்கமாக அழைக்கிறார்கள். திருச்சிராப்பள்ளி என்பதன் பொருளானது, திரு - சிராய் - பள்ளி, அதாவது சிராய் (சிராய் என்பது பாறை என்று பொருள்படும்) பள்ளி கொண்ட இடம். பிரசித்தி பெற்ற மலைக் கோட்டை இந்தப் பாறையின் மேல் பகுதியில் இந்தியாவில் எவ்விடத்திலும் இல்லாத இந்து சமயத்தின் முழு முதற் கடவுளான விநாயகப் பெருமானுக்கு உச்சிப் பிள்ளையார் என்ற பெயரில் தனிக்கோயில் அமைந்துள்ளது. இந்தியாவின் தூய்மையான 10 நகரங்களில், திருச்சியும் ஒன்றாகும். முன்னாள் தமிழக முதலமைச்சர் எம்.ஜி.ராமச்சந்திரன் அவர்கள் (1980–1984) ஆட்சி காலத்தில் அரசியல் தலைமையிடமாக திருச்சிராப்பள்ளியை தமிழ்நாட்டின் தலைநகரமாக மாற்ற முயற்சிகள் மேற்கொள்ளப்பட்டன. ஆனால் அவரது மறைவிற்குப் பிறகு அத்திட்டம் நிறைவேற்ற முடியவில்லை. ஆனால் இன்றளவும் திருச்சியைத் தமிழ்நாட்டின் இரண்டாவது தலைநகராக்க தகுதி உடைய நகரமாக மாற்ற கோரிக்கை மக்கள் மத்தியில் ஓர் ஏக்கமாகவே காணமுடிகிறது. மற்றும் திருச்சிராப்பள்ளி பெறுநகர மாநகராட்சி என்று தரம் உயர்த்தி கூடிய விரைவில் அறிவிக்கபட இருக்கிறது. பெயர்க்காரணம் திருச்சி மலைக்கோட்டையில் காணப்படும் குகையில் 'சிரா' என்னும் பெயருடைய சமணத் துறவி தங்கியிருந்து தவமிருந்ததாக அக்குகையில் உள்ள பதினோராம் நூற்றாண்டுக் கல்வெட்டு கூறுகிறது. "சிரா" துறவியின் பள்ளி, சிராப்பள்ளி என்றாகி அதுவே இவ்வூருக்குப் பெயராகி உள்ளது என்றும் கருதப்படுகிறது. 16 ஆம் நூற்றாண்டைச் சேர்ந்த கல்வெட்டு ஒன்றில் திருச்சிராப்பள்ளி, திரு-சிலா-பள்ளி (பொருள்: "புனித-பாறை-ஊர்)" எனக் குறிப்பிடப்பட்டுள்ளதால் அதிலிருந்து இப்பெயர் வந்திருக்கலாம் என்ற கருத்தும் உள்ளது. வேறு சில அறிஞர்கள் "திரு-சின்ன-பள்ளி" (புனித-சிறிய-ஊர்) என்பதிலிருந்தும் உருவாகியிருக்கலாம் என்ற கருத்தினைக் கொண்டுள்ளனர். வரலாறு முதன்மைக் கட்டுரை: திருச்சிராப்பள்ளியின் வரலாறு திருச்சிராப்பள்ளி, தமிழ்நாட்டில் மக்கள் வாழ்ந்த மிகப் பழமையான நகரங்களில் ஒன்று. இந்நகரத்தின் வரலாறு பொ.ஊ.மு. இரண்டாயிரம் ஆண்டு காலத்துக்கு முந்தையது. முற்கால சோழர்களின் தலைநகராக, பொ.ஊ.மு. 3-ஆம் நூற்றாண்டு முதல் பொ.ஊ. 3-ஆம் நூற்றாண்டு வரை விளங்கிய உறையூர் தற்போதைய திருச்சிராப்பள்ளியின் சுற்றுப்புறத்தில் அமைந்துள்ள பகுதியாக அடையாளம் காணப்பட்டுள்ளது. கரிகால் சோழன் கட்டிய உலகின் பழைய அணையான கல்லணை உறையூரில் (உறையூருக்கு கோழியூர் என்ற பெயரும் உண்டு) இருந்து 20 கி.மீ. தொலைவில் உள்ளது. பொ.ஊ. 5-ஆம் நூற்றாண்டில் இந்நகரம் பல்லவர்களின் ஆட்சியின் கீழ் வந்தது. 6-ஆம் நூற்றாண்டில் தென்இந்தியாவை ஆண்ட முதலாம் மகேந்திரவர்மன் மலைக்கோட்டையில் பல குடைவரைக் கோவில்களைக் கட்டினார். பல்லவர்களின் வீழ்ச்சிக்குப் பிறகு பிற்கால சோழர்கள் இந்நகரை 13-ஆம் நூற்றாண்டு வரை ஆட்சி புரிந்தார்கள். சோழர்களின் வீழ்ச்சிக்குப் பின், இந்நகரம் பாண்டியர்களின் ஆளுகைக்கு கீழ் வந்தது. 1216 முதல் 1311 வரை அவர்கள் ஆண்டார்கள். 1311ல் மாலிக் காபூர் பாண்டியர்களைத் தோற்கடித்து இந்நகரைக் கைப்பற்றினார். மாலிக் காபூரின் டில்லி சுல்தானின் படை பல விலைமதிக்க முடியாத பொருட்களைக் கைப்பற்றினார்கள். இவர்கள் அரங்கநாதன் கோவிலைக் களங்கப்படுத்தினதால், அக்கோயில் 60 ஆண்டுகளுக்கு மூடப்பட்டு இருந்தது. வீதி உலாவிற்கு எடுத்துச்செல்லப்படும் அரங்கன் திருவுருவம் மாலிக்காபூரின் படையெடுப்பின் காரணமாகத் திருமலையில் பாதுகாக்கப்பட்டது. முசுலிம்களின் ஆட்சிக்குப்பிறகு இந்நகரம் விஜயநகர பேரரசின் கீழ் வந்தது. பின்பு அவரின் இப்பகுதியின் ஆளுநர் மதுரை நாயக்கர்களின் கீழ் 1736 வரை இருந்தது.. திருச்சிராப்பள்ளியிலுள்ள அரண்மனை மதுரை நாயக்கர்களின் வழியில் வந்த இராணி மங்கம்மாள் திருச்சி மலைக்கோட்டை பகுதியில் கட்டிய அரண்மனை அரசு அருங்காட்சியகமாகச் செயல்பட்டு வருகின்றது. மக்கள் வகைப்பாடு இந்திய 2011 மக்கள் தொகைக் கணக்கெடுப்பின்படி, இந்நகரின் மக்கள்தொகை 8,47,387 ஆகும். இவர்களில் 50% ஆண்கள், 50% பெண்கள் ஆவார்கள். திருச்சிராப்பள்ளி மக்களின் சராசரி கல்வியறிவு 91.38% ஆகும், இதில் ஆண்களின் கல்வியறிவு 94.85% , பெண்களின் கல்வியறிவு 88.01% ஆகும். இது இந்தியத் தேசிய சராசரிக் கல்வியறிவான 59.5% விடக் கூடியதாகும். திருச்சிராப்பள்ளி மக்கள் தொகையில் 10% ஆறு வயதுக்குட்பட்டோர் ஆவார்கள். தமிழ்நாட்டில் நான்காவது மிகப்பெரும் மாநகரப்பகுதியாக விளங்கும் திருச்சிராப்பள்ளி, இந்தியளவில் 51வது இடத்தில் உள்ளது. 2011இல் நடந்த மக்கள்தொகை கணக்கெடுப்பின் துவக்கநிலை மதிப்பீடுகளின்படி மாநகரப்பகுதியின் மக்கள்தொகை 8,47,387 ஆகவும், கூட்டுநகரப்பகுதியின் மக்கள்தொகை 10,22,518 ஆகவும் உள்ளது. திருச்சிராப்பள்ளியில் 1,62,000 மக்கள் 286 குடிசைப்பகுதிகளில் வாழ்கின்றனர். மக்கள்தொகையில் இந்துக்கள் பெரும்பான்மையினராக இருப்பினும் கணிசமான அளவில் கிறித்தவர்களும் முசுலிம்களும் வாழ்கின்றனர். குறைந்த எண்ணிக்கையில் சீக்கியர்களும் சமணர்களும் இங்குள்ளனர். மிகப் பரவலாகப் பேசப்படும் மொழியாகத் தமிழ் விளங்கினாலும் கணிசமான மக்கள் தெலுங்கு, சௌராட்டிர மொழி மற்றும் கன்னட மொழி பேசுகின்றனர். சௌராட்டிர மொழியை 16வது நூற்றாண்டில் குசராத்திலிருந்து குடிபெயர்ந்து வாழும் பட்டு நூல்காரர்கள் தாய்மொழியாகக் கொண்டுள்ளனர். மேலும் இங்கு குறிப்பிடத்தக்க அளவில் புலம் பெயர்ந்த இலங்கைத் தமிழர் நகரத்தின் சுற்றுப்புறங்களில் அமைக்கப்பட்டுள்ள ஏதிலிகள் முகாம்களில் வாழ்கின்றனர். இங்குள்ள தென்னக இரயில்வேயின் மண்டல தலைமையகத்தையொட்டி கணிசமான ஆங்கிலோ இந்தியர்கள் வாழ்கின்றனர். புவியியலும் வானிலையும் திருச்சிராப்பள்ளி என்ற புவியியல் ஆள்கூறுகளில் அமைந்துள்ளது. நகரத்தின் சராசரி உயரம் ஆகும். இது தமிழ்நாட்டின் புவியியல் மையத்திற்கு அண்மையில் அமைந்துள்ளது. இதன் தரைப்பகுதி பெரும்பாலும் தட்டையாகச் சிற்சில இடங்களில் அங்கொன்றும் இங்கொன்றுமாகக் குன்றுகளுடன் காணப்படுகிறது; இந்தக் குன்றுகளிலேயே உயரமான குன்றாக மலைக்கோட்டை விளங்குகிறது. வடக்கில் சேர்வராயன் மலைக்கும் தெற்கு-தென்மேற்கில் பழனி மலைக்கும் இடைப்பட்ட பரப்பளவில் இந்த நகரம் அமைந்துள்ளது. திருச்சியின் மேற்கே தொலைவில் காவிரியின் கழிமுகம் தொடங்குகிறது. இப்பகுதியில் காவேரி ஆறு இரண்டாகப் பிரிந்து திருவரங்கத் தீவு உண்டாகி உள்ளது. காவேரி ஆற்றையொட்டிய பகுதிகளில் அமைந்துள்ள வயல்பகுதிகளில் காவேரி ஆறும் அதன் கிளையாறான கொள்ளிடம் ஆறும் செழிப்பான வண்டல் மண்ணைக் கொண்டு சேர்த்துள்ளன. தெற்கில், செழிப்பு குறைந்த கருமண் நிலமாக உள்ளன. வண்டல் வளமிகு நன்செய் நிலங்களில் ராகியும் சோளமும் பயிரிடப்படுகின்றன. வட-கிழக்கில் திருச்சிராப்பள்ளி வகை என்றழைக்கப்படும் கிரீத்தேசிய பாறைகள் காணப்படுகின்றன. தென்-கிழக்குப் பகுதியில் மெல்லிய லாடரைட்டு பாறைகளின் கீழாகக் கிரானைட்டுக் கற்கள் கிடைக்கின்றன. நகரத்தின் வட பகுதியில் தொழிற்பேட்டைகளும் வசிப்பிடங்களும் நெருக்கமாக அமைந்துள்ளன. நகரத்தின் தென்பகுதியிலும் குடியிருப்புப் பகுதிகள் நிறைந்துள்ளன. நகரைச் சுற்றிலும் வயல்வெளிகள் சூழ்ந்துள்ளன. கோட்டைக்குள் அடங்கியுள்ள பழைய நகரம் திட்டமிடப்படாததாகவும் நெரிசல்மிக்கதாகவும் விளங்குகிறது. புதிய நகர்ப்புறப்பகுதிகள் திட்டமிடப்பட்டுக் கட்டமைக்கப்பட்டுள்ளன. ஸ்ரீரங்கத்தில் அமைந்துள்ள பல வீடுகள் தொன்மையான இந்து சமய கோவில் வடிவமைப்புக்களுக்கான சிற்ப சாத்திரங்களுக்கேற்ப வடிவமைக்கப்பட்டுள்ளன. தமிழ்நாடு நகர மற்றும் ஊரகத் திட்டச்சட்டம் 1974 இக்கு இணங்க ஏப்ரல் 5, 1974 இல் திருச்சிராப்பள்ளி நகர திட்ட ஆணையம் உருவாக்கப்பட்டது. காவேரி ஆற்றிலிருந்து நகரத்திற்கு 1,470 நிலத்தடி நீரேற்றிகள், 60 வழங்கல் நீர்த்தொட்டிகள் மூலமாகக் குடிநீர் வழங்கப்படுகிறது. ஆண்டின் எட்டு மாதங்களுக்காவது திருச்சி வெப்பமிகுந்து ஈரப்பதம் குறைந்து காணப்படுகின்றது. மார்ச்சு முதல் சூலை வரை மிகவும் வெப்பமான வானநிலை நிலவுகிறது. ஆகத்து முதல் அக்டோபர் வரை பெருங்காற்றுடன் கூடிய இடிமழையுடன் மிதமான வானிலை நிலவுகிறது. நவம்பர் முதல் பெப்ரவரி வரை குளிர்காலமாக விளங்குகிறது. பனிமூட்டமும் பனித்துளிகளும் அரிதானவை; அவை குளிர் மாதங்களில் ஏற்படலாம். தலைநகராக்க முயற்சி எம்.ஜி.ஆர் தமிழ்நாட்டின் முதல்வராக இருந்த போது அதன் தலைநகரமாகத் திருச்சியை மாற்றும் திட்டத்தினை வழிவகுத்தார். எதிர்க்கட்சிகளின் எதிர்ப்பினாலும் அரசியல் சூழ்நிலையாலும் இத்திட்டம் நிறைவேற்றப்படவில்லை. தமிழகத்தின் ஒரு முனையில் இருக்கும் சென்னையின் தலைமைச் செயலகத்துக்குத் தெற்குபகுதியில் உள்ள மக்கள் வருவது சிரமமாக உள்ளது. இதனால் தமிழ்நாட்டில் உள்ள அனைத்து மக்களும் தலைமைச் செயலகத்துக்கு எளிதாக வரத் தமிழகத்தின் நடுமையத்தில் இருக்கக்கூடிய திருச்சியைத் தலைநகரமாக மாற்றவேண்டும் என்று எம்.ஜி.ஆர் கருதினார். இதற்காக 1983 இல் திருச்சியைத் தலைநகரமாக்கும் திட்டத்தை அறிவித்தார். மாநகராட்சி நிர்வாகம் திருச்சிராப்பள்ளி மாநகராட்சி 100 வார்டுகளைக் கொண்டுள்ளது. ஒவ்வொரு மண்டலத்திற்கும் பகுதிகள் வீதம் பொன்மலை, அபிஷேகபுரம், ஸ்ரீரங்கம், அரியமங்கலம், துவாக்குடி, திருவெறும்பூர் என ஆறு மண்டலங்களாகப் பிரிக்கப்பட்டுள்ளன. இங்கு மாநகராட்சித் தலைவர் (மேயர்) தலைமையிலான மாநகர்மன்றக் கூட்டத்தில் நிறைவேற்றப்படும் தீர்மானங்களின் அடிப்படையில் பாதுகாக்கப்பட்ட குடிநீர் விநியோகம், பொது சுகாதாரம் பேணுதல், சாலைகள் பராமரிப்பு, மழைநீர் வடிகால், தெரு விளக்குகள் போன்ற இன்றியமையாத அடிப்படை வசதிகள் (மாநகராட்சிப் பணிகள்) மாநகராட்சி ஆணையரின் வழியாக, மாநகராட்சி அதிகாரிகள் மற்றும் ஊழியர்களால் செயல்படுத்தப்படுகிறது. பொருளாதாரம் பிரித்தானிய ஆட்சிக்காலத்தில் திருச்சிராப்பள்ளி எண்ணெய் செக்குகள், தோல் பதனிடும் தொழில் மற்றும் சுருட்டு தயாரிப்பிற்குப் புகழ் பெற்றிருந்தது. உச்சத்தில் இருந்த நேரத்தில் ஆண்டுக்கு12 மில்லியன் சுருட்டுகள் தயாரிக்கப்பட்டு ஏற்றுமதியாயின. பதனிடப்பட்ட தோல்கள் இங்கிருந்து ஐக்கிய இராச்சியத்திற்கு ஏற்றுமதி ஆயின. திருச்சி நகரில் ஏராளமான சில்லறை மற்றும் மொத்த வணிகக் கூடங்கள் அமைந்துள்ளன; இவற்றில் மகாத்மா காந்தி சந்தை எனப்படும் காய்கறி சந்தை மிகவும் அறியப்பட்டதாகும் திருவரங்கத்தில் உள்ள பூக்கடைத் தெருவும் மாம்பழச்சாலையின் மாம்பழச் சந்தையும் குறிப்பிடத்தக்கன. சுற்றுப்புற நகரான மண்ணச்சநல்லூரில் அரிசி ஆலைகளில் மெருகேற்றப்பட்ட பொன்னி அரிசி தயாராகிறது. இங்குள்ள நடுவண் அரசின் துப்பாக்கித் தொழிற்சாலையில் இந்திய படைத்துறைக்காக எறி குண்டுகள் உந்துகருவிகள், பல குண்டுகள் உந்து கருவிகள், துப்பாக்கிகள் தயாரிக்கப்படுகின்றன. இதே வளாகத்தில் கனத்த கலவைமாழை ஊடுருவு திட்ட (HAPP) வசதியும் நடுவண் அரசின் துப்பாக்கி தொழிற்சாலைகள் வாரியத்தால் நடத்தப்படுகிறது. 1980 ஆண்டுகளில் நிறுவப்பட்ட இந்த வசதியில் இந்தியாவிலேயே முதன்முறையாக நெகிழ்வுறு தயாரிப்பு அமைப்பு (FMS), பயன்படுத்தப்பட்டுள்ளது. திருச்சி தமிழ்நாட்டின் பொறியியல் சாதனங்கள் தயாரிக்கும் முனையமாக விளங்குகிறது. 1928 ஆம் ஆண்டில் தொடர்வண்டி பணிப்பட்டறை நாகப்பட்டினத்திலிருந்து திருச்சிராப்பள்ளியின் கோல்டன் ராக் (பொன்மலை)கிற்கு மாற்றப்பட்டது. தமிழ்நாட்டின் மூன்று பட்டறைகளில் இஃது ஒன்றாகத் திகழ்கிறது. இந்தப் பட்டறையிலிருந்து 2007-08 ஆண்டில் 650 வழமையான மற்றும் குறைந்த மட்ட சரக்கு வண்டிகள் தயாரிக்கப்பட்டன. இந்தியாவின் மிகப்பெரும் பொதுத்துறை பொறியியல் நிறுவனமாக மே 1965 இல் உயரழுத்த கொதிகலன்கள் தயாரிக்கும் பாரத மிகு மின் நிறுவனம் (BHEL), நிறுவப்பட்டது. இதனைத் தொடர்ந்து 58 கோடி (US$13 மில்லியன்) செலவில் ஒட்டற்ற எஃகு ஆலையும் கொதிகலன் துணைஉதிரிகள் தொழிற்சாலையும் நிறுவப்பட்டன. இவை மூன்றும் இணைந்து பரப்பளவில் பிஎச்ஈஎல் தொழிற்சாலை வளாகமாக அறியப்படுகிறது. இங்கு நிலக்கரியைப் பயன்படுத்தி 6.2 MW மின்சாரம் தயாரிக்கப்படுகிறது. மேலும் 1961இல் திருச்சி எஃகு உருட்டல் ஆலைகள் (Trichy Steel Rolling Mills) துவங்கப்பட்டது. மற்ற முகனையான தொழிற்சாலைகளில் ஒன்றாகத் திருச்சி வடிமனை மற்றும் வேதிப்பொருள் வரையறுக்கப்பட்டது (TDCL) 1966ஆம் ஆண்டில் செந்தண்ணீர்புரத்தில் நிறுவப்பட்டது. இங்கு தெளிந்த சாராவி, அசிடால்டெஹைடு, அசிட்டிக் காடி, அசிடிக் அன்ஹைடிரைடு மற்றும் இதைல் அசிடேட்டு தயாரிக்கப்படுகின்றன. தமிழ்நாட்டில் உள்ள மிகப்பெரும் தனியார்துறை வடிமனைகளில் மிகப் பெரியதான ஒன்றாக விளங்குகிறது; திசம்பர் 2005இலிருந்து நவம்பர் 2006க்கு இடையில் 13.5 மில்லியன் லிட்டர்கள் சாராயம் தயாரிக்கப்பட்டது. திருச்சிராப்பள்ளி இந்தியாவின் "ஆற்றல் திறன் மற்றும் கட்டுருவாக்கத் தொழில் தலைநகரம்" (Energy Equipment & Fabrication Capital of India) என்று அழைக்கப்படுகிறது. இந்த மண்டலத்திலிருந்து ஏற்றுமதியாகும் மென்பொருட்களின் ஆண்டு வருமானம் 26.21 கோடிகளாக (US$5.8 மில்லியன்) உள்ளது. திசம்பர் 9, 2010இல் 60 கோடிகள் (US$13.5 மில்லியன்) செலவில் எல்காட் தகவல்தொழில்நுட்ப பூங்கா திறக்கப்பட்டது. தமிழ்நாடு மின்னணுக்கழகம் வரையறையால் பரப்பளவில் அமைக்கப்பட்டுள்ள இந்த வளாகம் சிறப்பு பொருளாதார மண்டலமாக விளங்குகிறது. இந்தியாவின் முன்னணி மென்பொருள் நிறுவனங்களில் ஒன்றான இன்ஃபோசிஸ், திருச்சிராப்பள்ளியில் தனது செயற்பாட்டைத் துவக்கத் திட்டமிட்டுள்ளது..திருச்சி மண்டல ஜி.எஸ்.டி. ஆணையர் ஜே.எம்.கென்னடி. திருச்சி மாநகர் பகுதிகள் உறையூர் தில்லைநகர் தென்னுர் புத்தூர் ஸ்ரீனிவாசன் நகர் உய்யகொண்டான் திருமலை நாச்சிக்குறிச்சி ராஜகாலனி கருமண்டபம் பிராட்டியூர் எடமலைப்பட்டிபுதூர் பஞ்சப்பூர் கேகே. நகர் மன்னார்புரம் சுப்பிரமணியப்புரம் கல்லுக்குழி பொன்மலைப்பட்டி பொன்மலை கோல்டன் ராக் டிவிஎஸ் டோல்கேட் l கீழ் கல்கண்டார்கோட்டை மேல் கல்கண்டார்கோட்டை காட்டுர் திருவெறும்பூர் துவாக்குடி குவளைக்குடி அரியாமங்கலம் பால்ண்ணை வராகனேரி சங்கிலியாண்டப்புரம் காந்தி மார்க்கெட் பாலக்கரை அண்ணாநகர் மேலப்புதூர் ஒத்தக்கடை பீமநகர் ஆழ்வார் தோப்பு மரக்கடை கோட்டை பெரியக்கடைவீதி சின்னக்கடைவீதி NSBசாலை தேவதானம் கோஹினுர் கீழசிந்தமணி மேலசிந்தமணி முத்தரசாநல்லூர் கம்பரசம்ம்பேட்டை ஸ்ரீரங்கம் திருவானைக்கோவில் மாம்பழச்சாலை அம்மாமண்டபம் No 1 டோல்கேட் பிச்சைண்டவர்கோவில் உத்தமர்கோவில் தாளக்குடி கூத்தூர் திருச்சி புறநகர் பகுதிகள் துவாக்குடி குமாரமங்கலம் மாத்தூர் சோமரசம்பேட்டை அல்லித்துறை வயலூர் வண்ணாங்கோவில் இனாம்குளத்தூர் நவலூர் குட்டப்பட்டு சமயபுரம் மாடக்குடி மண்ணச்சநல்லூர் நொச்சியம் தாளக்குடி வாளாடி சர்கார்பாளையம் கல்லணை குழுமணி ஜீயபுரம் திருப்பராய்த்துறை பெருகமணி சிறுகமணி பெட்டவாய்த்தலை சாலை மற்றும் பேருந்து போக்குவரத்து திருச்சிராப்பள்ளி சாலை, தொடருந்து, வான்வழியாக, இந்தியாவின் பல நகரங்களுடன் இணைக்கப்பட்டுள்ளது. பேருந்து போக்குவரத்து தேசிய நெடுஞ்சாலைகள் தேநெ 45, தேநெ 45பி, தேநெ 67, தேநெ 210, தேநெ 227, ஆகியவை இதன் வழியாகச் செல்கின்றன. தமிழ்நாடு அரசுப் போக்குவரத்துக் கழகம் - கும்பகோணம் தலைமையிடமாக கொண்ட திருச்சி மண்டலம் சார்ந்த பேருந்துகள் என தமிழ்நாட்டின் மையபகுதியான திருச்சியிலிருந்து "மத்திய பேருந்து நிலையம்" மற்றும் "சத்திரம் பேருந்து நிலையம்" ஆகிய இரண்டு பெரிய பேருந்து நிலையங்களில் இருந்து பல ஊர்களுக்கு பல அண்டை மாநிலங்களுக்கும் பேருந்து போக்குவரத்து நடைபெறுகின்றது. திருச்சி - தஞ்சாவூர் மார்க்கமாக : திருவெறும்பூர், துவாக்குடி, செங்கிப்பட்டி, வல்லம், தஞ்சாவூர், பாபநாசம், சுவாமிமலை, கும்பகோணம், ஆடுதுறை, மயிலாடுதுறை, வைத்தீஸ்வரன்கோயில், சீர்காழி, கொள்ளிடம், சிதம்பரம், கடலூர், புதுச்சேரி, பூம்புகார், திருக்கடையூர், பேரளம், திருநள்ளார், காரைக்கால், ஒரத்தநாடு, பட்டுக்கோட்டை, மனோரா, நீடாமங்கலம், திருவாரூர், மன்னார்குடி, திருத்துறைப்பூண்டி, எட்டுக்குடி, நாகப்பட்டினம், திருக்குவளை, சிக்கல், நாகூர், வேளாங்கண்ணி, வேதாரண்யம் வரை திருச்சி - கரூர்–கோவை மார்க்கமாக : பெட்டவாய்த்தலை, குளித்தலை, மாயனூர், புலியூர், கரூர், காங்கேயம், ஈரோடு, தாராபுரம், திருப்பூர், பல்லடம், கோயம்புத்தூர், கோபிச்செட்டிப்பாளையம், சத்தியமங்கலம், மேட்டுப்பாளையம், ஊட்டி மற்றும் பாலக்காடு வரை (கேரளா - கருநாடகா மாநிலங்கள்) வரை திருச்சி - பெரம்பலூர்–சென்னை மார்க்கமாக : சமயபுரம், பாடாலூர், சிறுவாச்சூர், பெரம்பலூர், இலப்பைகுடிக்காடு, திட்டக்குடி, சின்னசேலம், கள்ளக்குறிச்சி, உளுந்தூர்ப்பேட்டை, திருக்கோவிலூர், விழுப்புரம், திருவண்ணாமலை, திண்டிவனம், மேல்மருவத்தூர், செங்கல்பட்டு, சென்னை, காஞ்சிபுரம், திருத்தணி, திருவள்ளூர், செஞ்சி, ஆரணி, வேலூர், காட்பாடி, சித்தூர், திருப்பதி மற்றும் ஆந்திர பிரதேசம், வட மாநிலங்கள் வரை திருச்சி - மதுரை மார்க்கமாக : இலுப்பூர்,அன்னவாசல், புதுக்கோட்டை,பொன்னமராவதி,விராலிமலை, துவரங்குறிச்சி, நத்தம், மேலூர், மதுரை, சிவகங்கை, விருதுநகர், சிவகாசி, ஸ்ரீவில்லிபுத்தூர், குற்றாலம், திருநெல்வேலி, பாளையங்கோட்டை, தூத்துக்குடி, திருச்செந்தூர், நாகர்கோயில், கன்னியாகுமரி மற்றும் திருவனந்தபுரம் வரை திருச்சி - மணப்பாறை–திண்டுக்கல் மார்க்கமாக : மணப்பாறை, சிங்கம்புனரி, வையம்பட்டி, அய்யலூர், திண்டுக்கல், வத்தலகுண்டு, கொடைக்கானல், பெரியகுளம், தேனி, போடி, கம்பம், ஒட்டன்சத்திரம், பழநி, உடுமலைபேட்டை, பொள்ளாச்சி, கொச்சின் துறைமுகம் கேரளா மாநிலங்கள் வரை திருச்சி - அரியலூர்–பாண்டிச்சேரி மார்க்கமாக : லால்குடி, புள்ளம்பாடி, கல்லக்குடி, கீழப்பழுர், அரியலூர், செந்துறை, பெண்ணாடம், விருத்தாசலம், ஜெயங்கொண்டம், ஆண்டிமடம், ஸ்ரீமுஷ்ணம், கங்கைகொண்ட சோழபுரம், காட்டு மன்னார் கோவில், சிதம்பரம், பிச்சாவரம், பண்ருட்டி, நெய்வேலி, வடலூர், குறிஞ்சிப்பாடி, கடலூர், புதுச்சேரி வரை திருச்சி - புதுக்கோட்டை–இராமேஸ்வரம் மார்க்கமாக : இலுப்பூர்,கீரனூர், புதுக்கோட்டை, அறந்தாங்கி, திருமயம், காரைக்குடி, தேவகோட்டை, திருப்பத்தூர், சிவகங்கை, மானாமதுரை, பரமக்குடி, திருவாடானை, தொண்டி, தேவிபட்டினம், இராமநாதபுரம், ஏர்வாடி, இராமேஸ்வரம் வரை திருச்சி - முசிறி–சேலம் மார்க்கமாக : குணசீலம், முசிறி, தொட்டியம், காட்டுபுத்தூர், தாத்தையங்கார்ப்பேட்டை, மேட்டுப்பாளையம், புளியஞ்சோலை, நாமக்கல், கொல்லி மலை, திருச்செங்கோடு, ஈரோடு, கோபிசெட்டிபாளையம், சத்தியமங்கலம், இராசிபுரம், எடப்பாடி, சங்ககிரி, சேலம், ஏற்காடு, மேட்டூர், தருமபுரி, ஒகேனக்கல், கிருஷ்ணகிரி, ஒசூர் மற்றும் பெங்களூரு கர்நாடகா மாநிலம், வட மாநிலங்கள் வரை திருச்சி - துறையூர் மார்க்கமாக : மண்ணச்சநல்லூர், புலிவலம், துறையூர், தம்மம்பட்டி, பச்சைமலை, ஆத்தூர், வாழப்பாடி, சேலம் வரை திருச்சி - தோகைமலை மார்க்கமாக : உய்யகொண்டான் திருமலை, சோமரசம்பேட்டை, வயலூர், நங்கவரம், அல்லிதுறை, நெய்தலூர் காலணி, ராச்சாண்டார் திருமலை, காவக்காரன்பட்டி, தோகைமலை, வீரப்பூர், படுகளம், பாலவிடுதி, கடவூர், அய்யர்மலை, பாளையம், தரகம்பட்டி, குவாரிசைட், குஜிலியம்பாறை, அரவக்குறிச்சி வரை திருச்சி - திருவையாறு மார்க்கமாக : திருவானைக்கோவில், கல்லணை, பூண்டி மாதாகோயில், திருக்காட்டுப்பள்ளி, திருவையாறு, திங்களுர், கும்பகோணம், அணைக்கரை, மயிலாடுதுறை, பூம்புகார் வரை திருச்சியில் இருந்து தினசரியாக இந்த ஊர்களுக்கு பேருந்துகள் இயங்குகின்றன. பேருந்து நிலையங்கள் திருச்சியைப் பொறுத்தவரை நான்கு முக்கிய நிலையைங்களாகவும் நகரில் பகுதி பேருந்து நிலையங்களாக மூன்று பேருந்து நிலையங்கள் உள்ளன. பஞ்சாப்பூர் ஒருங்கிணைந்த பேருந்து முனையம்:இது நகரின் தென் மேற்கு பகுதியில் அமைந்துள்ளது தமிழகத்தில் மிகப்பெரிய பேருந்து முனையம் ஆகும். மத்திய பேருந்து நிலையம்: இது நகரின் தென்மேற்கு பகுதியில் இருக்கிறது. வெளியூர் பேருந்துகளுக்கு மட்டும் வந்து புறப்படும் இடமாக உள்ளது. இங்கிருந்து தொடருந்து நிலையமும், விமான நிலையமும் அருகாமையில் இருக்கிறது. சத்திரம் பேருந்து நிலையம்: இது நகரின் வடகிழக்குப் பகுதியில் இருக்கிறது. மலைக்கோட்டைக்கு அருகிலுள்ளது. இது நகரப்பேருந்துகள் மற்றும் திருச்சியின் அண்மையில் உள்ள முக்கிய நகரங்களுக்கு பேருந்துகள் இயங்கும் நிலையமாக உள்ளது. புதிய பேருந்து நிலையம் ஸ்ரீரங்கம்:இது வடக்கு பகுதியில் ஸ்ரீரங்கம் தீவில் இருக்கிறது ஸ்ரீரங்கம்அருகில் உள்ளது திருவெறும்பூர் பேருந்து நிலையம்:இது மாநகர் கிழக்கு பகுதியில் அரியமங்கலம் கோட்டம் தஞ்சை தேசிய நெடுஞ்சாலையில் அமைந்துள்ளது. K.K நகர் பேருந்து நிலையம்: இது நகரின் தெற்கு பகுதியின் kk நகரில் அமைந்துள்ளது. துவாக்குடி பேருந்து நிலையம்:இது நகரின் கிழக்கு பகுதியில் துவாக்குடி தஞ்சை தேசிய நெடுஞ்சாலையில் அமைந்துள்ளது. பேருந்து போக்குவரத்து மாற்றம் திருச்சி தமிழகத்தின் நடுவில் இருப்பதாலும், மக்கள் தொகை நெருக்கத்தாலும், நகரத்துக்குள் போக்குவரத்து நெரிசலைக் குறைப்பதற்காகவும் பேருந்து நிறுத்தங்களில் மாற்றங்கள் ஏற்படுத்தப்பட்டன. அதன்படி, நகரின் தெற்கிலும், மேற்கிலும் இருந்து வரும் வெளியூர் பேருந்துகள், பெரும்பாலும் மத்திய பேருந்து நிலையத்தை இறுதி நிறுத்தமாகக் கொள்வர். அதேபோல, வடக்கிலும், கிழக்கிலும் இருந்து வரும் வெளியூர் பேருந்துகள், சத்திரம் பேருந்து நிலையத்தை இறுதி நிறுத்தமாகக் கொள்வர். இங்கிருந்து மத்திய பேருந்து நிலையத்திற்கு ஏறத்தாழ 7 கி.மீ. இடைவெளியுள்ளது. இதனால் மாநகரில், வெளியூர் பேருந்துகளால் ஏற்படும் நெரிசல் குறைகிறது. பயணிகளும், தங்களது பயணங்களுக்கு ஏற்ப, பேருந்தைத் தேர்ந்தெடுத்துச் செல்வர். இதனால், நகரில் வாழ்வோருக்கு, இயல்பு வாழ்க்கை எளிதாக்கப்படுகிறது. வெளியூர் பயணிகள் மட்டும், ஒரு பேருந்து நிலையத்தில் இறங்கி, மற்றொரு நிலையத்திற்கு வர, சில நேரங்களில் சிரமப்படும் வாய்ப்பு இருக்கிறது. நகருக்குள் புகுந்து, மறுபக்கம் பயணிக்கும் பேருந்துகள் புறவழிச்சாலையையும் பயன்படுத்த, நெடுஞ்சாலை வசதி செய்யப்பட்டுள்ளது. இப்புறவழிச்சாலையை சுமையுந்துகளும்(lorry), மகிழுந்துகளும் (cars) அதிகம் பயன்படுத்துகின்றன. இதனால், தமிழகத்தின் இருகோடியிலிருந்து பயணிக்கும் வண்டிகள், இடரில்லாமல் பயணிக்கின்றன. இரயில் போக்குவரத்து திருச்சிராப்பள்ளி சந்திப்பு, தென்னக இரயில்வேயின் ஆறு கோட்டங்களில் ஒன்றாகும். 1868ம் ஆண்டு திருச்சிராப்பள்ளிக்கும் நாகப்பட்டினத்திற்கும் இடையே தொடருந்து சேவை தொடங்கியது. சென்னை, கோயம்புத்தூர், திருவனந்தபுரம், கன்னியாகுமரி, தஞ்சாவூர், மதுரை, விழுப்புரம், ஸ்ரீ கங்காநகர், ஜோத்பூர், ஜெய்ப்பூர், புனே, வதோதரா, நாக்பூர், மயிலாடுதுறை, நாகப்பட்டினம், காரைக்கால், கடலூர், சிதம்பரம், ஈரோடு, ஹைதராபாத், கொல்லம், இராமேசுவரம், தென்காசி, திருப்பதி, பெங்களூரு, மைசூரு, மங்களூர், கொல்கத்தா, குவஹாத்தி, கொச்சி ஆகிய இடங்களுக்குத் தொடருந்து வசதி உண்டு. தினசரி 37+ தொடருந்துகள் திருச்சியில் இருந்து மாநில தலைநகர் சென்னைக்குச் செல்கின்றன. இதில் சோழன், மலைக்கோட்டை விரைவு வண்டி திருச்சியில் இருந்து புறப்படுகிறது, மற்ற தொடருந்துகளான வைகை, பல்லவன், அனந்தபுரி மற்றும் இதர இரயில்கள் தென் மாவட்டங்களில் இருந்து திருச்சி வழியாகச் சென்னை செல்லுகின்றன. மேலும் திருச்சியில் வழிதட இரயில் நிலையங்களான திருச்சிராப்பள்ளி டவுன் ஸ்டேசன் திருச்சி–சென்னை வழிதடத்தில் மலைக்கோட்டை திருக்கோயிலுக்கு அருகில் அமைந்துள்ள இந்த இரயில் நிலையத்தில் திருச்சி மாநகர பகுதியில் உள்ளவர்கள் சென்னை, விழுப்புரம், கடலூர், (திருப்பதி/ஆந்திர மாநிலம்), தெலுங்கானா மாநிலம்) மற்றும் வடமாநில மார்க்கமாக செல்லும் இரயில்களில் பயணிகள் செல்வதற்கு வசதியாக இந்த டவுன் ஸ்டேசன் இரயில் நிலையம் உதவியாக உள்ளது. திருச்சியின் மைய நகர பகுதியில் திருச்சி–ஈரோடு வழித்தடத்தில் திருச்சிராப்பள்ளி கோட்டை ஸ்டேசன் ஈரோடு, கோவை, சேலம் மற்றும் கேரள மாநிலம், கர்நாடக மாநிலம் மற்றும் பிற வடமாநில மார்க்கமாக செல்லும் இரயில்களில் பயணிகள் செல்வதற்கு இந்த கோட்டை ஸ்டேசன் உதவியாக உள்ளது. சந்திப்பு மற்றும் தொடர்ந்து நிலையங்கள் திருச்சிராப்பள்ளி சந்திப்பு.திருவரங்கம் தொடருந்து நிலையம், கோட்டை தொடருந்து நிலையம்,திருவெறும்பூர் தொடருந்து நிலையம், பொன்மலை தொடருந்து நிலையம்,டவுன் தொடருந்து நிலையம், பாலக்கரை தொடருந்து நிலையம்மஞ்சுத்திடல் தொடருந்து நிலையம் முத்தாரசாநல்லூர் தொடருந்து நிலையம்பிச்சாண்டவர் கோவில் தொடருந்து நிலையம் வாளடி தொடருந்து நிலையம்குமாரமங்கலம் தொடருந்து நிலையம் தினசரி திருச்சிராப்பள்ளி வழியாகச் செல்லும் தொடருந்துகள் . மைசூர் விரைவு வண்டி சேலம், ஓசூர், பெங்களூரு வழியாக மைசூரை அடைகிறது. விமான போக்குவரத்து திருச்சிராப்பள்ளி வானூர்தி நிலையம் தேசிய நெடுஞ்சாலை 210ல் அமைந்துள்ளது. இவ்வானூர்தி நிலையம் தமிழகத்தில் சென்னைக்கு அடுத்து இரண்டாவது பெரியவிமான நிலையமாகும். 1938ல் டாடா ஏர்லைன்சின் கராச்சி-கொழும்பு தடத்தில் செல்லும் வானூர்திகள் இங்கு நின்று சென்றன. இங்கிருந்து சென்னை மற்றும் பெங்களூருக்கு வானூர்திகள் செல்லுகின்றன. சிங்கப்பூர், கொழும்பு, துபாய், அபுதாபி, கோலாலம்பூர், தோஹா, மஸ்கட் மற்றும் குவைத் ஆகிய வெளிநாட்டு நகரங்களுக்கும் வானூர்திகள் செல்லுகின்றன. திருத்தலங்கள் அருள்மிகு தாயுமான சுவாமி திருக்கோயில், திருச்சி மலைக் கோட்டை, திருச்சி அருள்மிகு உச்சிப் பிள்ளையார் திருக்கோயில், மலைக்கோட்டை, திருச்சி அருள்மிகு மாரியம்மன் திருக்கோயில், சமயபுரம் அருள்மிகு அரங்கநாத சுவாமி திருக்கோயில், ஸ்ரீரங்கம் அருள்மிகு வெக்காளி அம்மன் திருக்கோயில், உறையூர் அருள்மிகு சம்புகேசுவரர் திருக்கோயில், திருவானைக்காவல் திருவெறும்பூர் எறும்பீஸ்வரர் கோயில் வயலூர் சுப்பிரமணிய சுவாமி திருக்கோயில் அருள்மிகு பஞ்சவர்ண சுவாமி திருக்கோயில், உறையூர் அருள்மிகு ஆம்ரனேஸ்வர சுவாமி திருக்கோயில், மாந்துறை அருள்மிகு உத்தமர் கோயில் அருள்மிகு பிரசன்ன வெங்கடாசலபதி திருக்கோயில் குணசீலம் அருள்மிகு ஞீலிவனேஸ்வரர் திருக்கோயில் திருப்பைஞ்ஞீலி அருள்மிகு பொன்னேஸ்வரி அம்மன் திருக்கோயில், பொன்மலை அருள்மிகு மாரியம்மன் திருக்கோயில், பொன்மலை அருள்மிகு காமாட்சி அம்மன் திருக்கோயில், பொன்மலை அருள்மிகு மாரியம்மன் திருக்கோயில், அன்பில் அருள்மிகு சுந்தரராஜ பெருமாள் திருக்கோயில், அன்பில் சீரடி சாய் பாபா கோவில் (மேக்குடி) மகா மாரியம்மன் திருக்கோவில், (கோப்பு). அருள்மிகு உஜ்ஜிவநாத சுவாமி திருக்கோவில், (உ.கொ.திருமலை). ஸ்ரீ வள்ளலாள கண்ட அய்யனார் திருக்கோவில், (குண்டூர்). அருள்மிகு ஸ்ரீ மத்தியஜுனேஸ்வரர் திருக்கோவில், (தேவஸ்தானம்), பெட்டவாய்த்தலை. அருள்மிகு ஸ்ரீ சோமகாளியம்மன் திருக்கோவில், (தேவஸ்தானம்), பெட்டவாய்த்தலை. அருள்மிகு பிரம்மபுரீஸ்வரர் திருக்கோவில், திருப்பட்டுர். சுற்றுலாத் தலங்கள் திருச்சி மலைக் கோட்டை (Rock fort, Trichy) ஸ்ரீரங்கம் திருவானைக்கோவில் இராணி மங்கம்மாள் கொலு மண்டபம் முக்கொம்பு கல்லணை வயலூர் சுப்பிரமணிய சுவாமி திருக்கோயில் முதலாம் உலகப்போர் நினைவுச்சின்னம் (திருச்சிராப்பள்ளி) வண்ணத்துப்பூச்சி பூங்கா சமயபுரம் மாரியம்மன் கோயில் கோளரங்கம் ஆடிப்பெருக்கு விழா ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, காவிரி நதிக் கரையோரம், குடும்பப் பெண்கள், சுமங்கலிப் பெண்கள், புதிதாகத் திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக காவிரித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை, பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்து பண்டிகையாகக் கொண்டாடுவது வழக்கம். நதிக்கரையில், சர்க்கரைப் பொங்கல் மற்றும் வெண்பொங்கல் தயார் செய்து படையல் செய்து இறையருள் பெற வேண்டுகின்றனர். கல்வி கல்லூரிகள் திருச்சியிலும் அதன் புறநகர் பகுதியிலுமாக 30க்கும் மேற்பட்ட கல்லூரிகள் உள்ளன. கலை மற்றும் அறிவியல் கல்லூரிகள் பாவேந்தர் பாரதிதாசன் கலை அறிவியல் கல்லூரி தேசியக் கல்லூரி, திருச்சி அரசினர் கலைக்கல்லூரி, திருச்சிராப்பள்ளி* பாரதிதாசன் பல்கலைக்கழகம் பாரதிதாசன் பல்கலைக்கழகக் கலை மற்றும் அறிவியல் கல்லூரி, மாத்தூர் ஜமால் முகம்மது கல்லூரி பிஷப் ஹீபர் கல்லூரி புனித சூசையப்பர் கல்லூரி, திருச்சி நேரு நினைவுக் கல்லூரி, புத்தனாம்பட்டி பெரியார் ஈ. வெ. ரா. அரசினர் கலைக்கல்லூரி ஆண்டவன் கலை அறிவியல் கல்லூரி உருமு தனலட்சுமி கல்லூரி குறிஞ்சி கலை மற்றும் அறிவியல் கல்லூரி ஏ. ஏ. அரசு கலைக்கல்லூரி கலைக் காவிரி கலை மற்றும் அறிவியல் கல்லூரி காவேரி மகளிர் கல்லூரி கிருத்துராஜ் கல்லூரி சீத்தாலச்சுமி இராமசாமி கல்லூரி, திருச்சி செட்டிநாடு கலை மற்றும் அறிவியல் கல்லூரி தூய சிலுவைக் கல்லூரி ஸ்ரீமதி இந்திராகாந்தி கல்லூரி தனிநாயகம் அடிகள் இதழியல் கல்லூரி M.I.E.T. கலை மற்றும் அறிவியல் கல்லூரி சட்டப் பல்கலைக்கழகம்/ கல்லூரிகள் தமிழ் நாடு தேசிய சட்டப்பள்ளி பல்கலைக்கழகம், திண்டுக்கல் நெடுஞ்சாலை, நவலூர் குட்டப்பட்டு, திருச்சிராப்பள்ளி. அரசு சட்டக் கல்லூரி, திருச்சிராப்பள்ளி. பொறியியல் கல்லூரிகள் அண்ணா தொழில்நுட்பப் பல்கலைக்கழகம், திருச்சிராப்பள்ளி தேசிய தொழில்நுட்பக் கழகம், திருச்சி (முன்பு மண்டலப் பொறியியற் கல்லூரி) அங்காளம்மன் பொறியியல் மற்றும் தொழில்நுட்பக் கல்லூரி, சிறுகனூர், ஜெயராம் பொறியியல் மற்றும் தொழில்நுட்பக் கல்லூரி ஆக்ஸ்போர்டு பொறியியல் கல்லூரி சாரநாதன் பொறியியல் கல்லூரி ஜெ.ஜெ. பொறியியல் மற்றும் தொழில்நுட்பக் கல்லூரி திருச்சி பொறியியல் கல்லூரி MAM பொறியியல் கல்லூரி K. ராமகிருஷ்ணன் பொறியியல் கல்லூரி ( சமயபுரம்)and technology சிவானி பொறியியல் கல்லூரி, திருச்சிராப்பள்ளி M.I.E.T பொறியியல் கல்லூரி. SRM-TRP பொறியியல் கல்லூரி. வேளாண்மைக் கல்லூரிகள் அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம் மகளிர் தோட்டக்கலைக் கல்லூரி மற்றும் ஆராய்ச்சி நிலையம் வேளாண்மை கல்வி நிறுவனம் குமுளுர், திருச்சி. கல்வியியல் கல்லூரிகள் மருத்துவக் கல்லூரிகள் கி. ஆ. பெ. விஸ்வநாதம் அரசு மருத்துவக் கல்லூரி ஜோசப் கண்மருத்துவ கல்லூரி பள்ளிகள் திருவரங்கம் ஆண்கள் மேல்நிலைப்பள்ளி பாய்லர் பிளாண்ட் ஆண்கள் மேல்நிலைப்பள்ளி பாய்லர் பிளாண்ட் பெண்கள் மேல்நிலைப்பள்ளி ஈ.ஆர். மேனிலைப் பள்ளி பிசப் ஈபர் மேனிலைப்பள்ளி ஈ.வே.ரா. மேனிலைப்பள்ளி புனித சிலுவைப் பெண்கள் மேனிலைப்பள்ளி புனித வளனார் மேனிலைப்பள்ளி தேசிய மேனிலைப்பள்ளி கேம்பியன் மேனிலைப்பள்ளி ஆர்.சி. மேல்நிலைப்பள்ளி காஜா மியான் மேனிலைப்பள்ளி திரு இருதய மேல்நிலைப்பள்ளி பொன்னையா மேல்நிலைப்பள்ளி இரயில்வே இருபாலர் மேல்நிலைப்பள்ளி, பொன்மலை புனித ஜான் வெஸ்ட்ரி ஆங்கிலோ இந்திய மேல்நிலைப்பள்ளி அரசு ஆதி திராவிடர் நல ஆண்கள் மேல் நிலைப்பள்ளி, காட்டூர் பாப்பாகுறிச்சி படைக்கல தொழிற்சாலை மேல்நிலைப்பள்ளி கேந்திரிய வித்யாலயா(CBSE) (K.V-NO:1) O.F.T கேந்திரிய வித்யாலயா(CBSE) (K.V-NO:2) H.A.P.P விக்கிக்காட்சியகம் குறிப்புகள் மேற்கோள்கள் வெளி இணைப்புகள் திருச்சி மலைக் கோட்டை(Rock fort,Trichy) ஒரு பார்வை திருச்சி நகரின் சிறப்பு திருச்சி மலைக்கோட்டை உச்சிப்பிள்ளையார் திருக்கோயில் திருச்சி மாநகராட்சியின் வலைப்பக்கம் திருச்சி மாவட்டம் பற்றிய அரசின் வலைப்பக்கம் திருச்சி மாவட்டம் பற்றிய வலைப்பக்கம் தமிழ்நாட்டிலுள்ள மாநகரங்கள்


source: fineweb

text: இருளுக்கு ஆற்றாத தலைவி இளம்பிறை கண்டு தளர்ந்து உரைத்தல் -சீலமில்லாச் சிறியன் -4-7- சூழ்கின்ற -பிரளயம் கோக்குமா போலே எங்கும் ஒக்க தானே வந்து சூழ்ந்தது -இது ஓர் இடத்திலேயாய் மற்றொரு இடத்தில் ஒதுங்க நிழலாம் படி இருக்கை அன்றிக்கே -கங்குல் சுருங்கா இருளின் -இன்னதினை போதை பால சந்தரன் ஆகையாலே இருளானது சந்திரனையும் கை தொட்டு நலியா நின்று கொண்டு தன்னையும் நலிகிறது என்றபடி -புலிக்கு பசுவும் பிராமணனும் எதிரி போல் - செவிலி வெறுத்தலைத் தலைவி தோழியர்க்கு உரைத்தல் – தலைவி இரவின் நெடுமைக்கு இரங்கல் – மாலைப் பொழுது கண்டு மயங்கிய தலைவியைத் தோழி ஆற்றுதல் -கற்பார் இராம பிரானை -7-5- உன்னைச் சிந்தை செய்து செய்து உன் நெடுமா மொழி இசைபாடி ஆடிஎன் முன்னைத் தீவினைகள் முழுவேர் அரிந்தனன்யான் உன்னைச் சிந்தையினால் இகழ்ந்த இரணியன் அகன்மார்வம் கீண்டஎன் முன்னைக் கோள் அரியே! முடியாதது என்எனக்கே? பொ-ரை : உன்னை மனத்தால் இகழ்ந்த இரணியனுடைய அகன்ற மார்வைப்பிளந்த, என்னுடைய முன்னை நரசிங்கமே! உன்னை நினைத்து நினைத்து உன்னுடைய பெருமை பொருந்திய திருவாய்மொழியைப் பெருமை பொருந்திய இசையோடு பாடி, அதற்குத் தக ஆடி, என்னுடைய பழமையான கொடிய பாவங்களை அடியோடு அழித்தேன் யான்; இனி, எனக்கு முடியாத காரியம் யாது உளது? வி-கு : ‘சிந்தைசெய்து பாடி ஆடி அரிந்தனன்’ எனக்கூட்டுக. ‘முன்னை’ என்பது, ‘அடியனான பிரஹ்லாதன் நினைவுக்கு முற்கோலினவன்’ என்னும் பொருளது. ‘என்’ என்பது, ‘எவன்’ என்னும் பொருளது. ‘என்’ என்பது, ‘எவன்’ என்னும் வினாப்பெயர் என் என்று ஆய், ஈண்டு இன்மை குறித்து நின்றது. ஈடு : ஆறாம் பாட்டு. 1‘அடியவன் சூளுறவு செய்த அக் காலத்திலே தோற்றுவான் ஒருவனான பின்பு எனக்குச் செய்ய வேண்டிய காரியம் ஒன்று உண்டோ?’ என்கிறார். உன்னைச் சிந்தை செய்து செய்து – இனிமையாலே விட ஒண்ணாது இருக்கிற உன்னை மாறாமல் நினைத்து. உன்னை – இனியனுமாய் அடையத் தகுந்தவனுமான உன்னை. சிந்தை செய்து செய்து – 2‘தியானம் செய்யத் தக்கவன்’ என்கிற ஒரு விதியினாலே தூண்டப்பட்டவனாயல்லாமல், இனிமையாலே விடமாட்டாமல் எப்பொழுதும் நினைத்து. உன் நெடு மா மொழி இசை பாடி ஆடி – இயலும் இசையும் கரை காண ஒண்ணாதபடி இருக்கிற மொழியைப் பாடி, அது இருந்த இடத்தில் இருக்க ஒட்டாமையால் ஆடி. ‘நெடு, மா’ என்ற இரண்டும், மொழிக்கும் இசைக்கும் அடைமொழிகள்; இயலின் பெருமையையும் இசையின் பெருமையையும் சொல்ல வந்தன. என் முன்னைத் தீவினைகள் முழுவேர் அரிந்தனன் யான் – என்னுடைய பல காலமாக ஈட்டப்பட்ட கர்மங்களை வாசனையோடே போக்கினேன். முழு வேர்-வேர் முழுக்க. அதாவது, ‘பக்க வேரோடே’ என்றபடி. பாவங்களைப் போக்கினவன் இறைவன் ஆயினும், பலத்தை அடைந்தவர் தாம் ஆகையாலே ‘அரிந்தனன் யான்’ எனத் தம் தொழிலாகக் கூறுகிறார். உன்னைச் சிந்தையினால் இகழ்ந்த – வார்த்தையோடு நில்லாது நெஞ்சினாலும் இகழ்ந்தவன். இத்தால், அவன் விடுவது, மனம் அறிந்தே தீவினைகளைச் செய்தவர்களை; கைக்கொள்ளுகைக்கு நட்புத்தன்மையே அமையும் என்றபடி. இரணியன் அகன் மார்வம் கீண்ட – இரணியனுடைய அகன்ற மார்வைப் பிளந்த. வரபலம் தோள் பலம் 1ஊட்டியாக வளர்ந்த சரீரமானது 2திரு உகிருக்கு 3இரை போராமையாலே, வருத்தம் இன்றிக் கிழித்துப் பொகட்டான் என்பார், ‘அகன் மார்வம் கீண்ட’ என்கிறார். என் முன்னைக் கோள் அரியே- 4நரசிம்ஹமாய் உதவியதும் தமக்கு என்று இருக்கிறார்; அடியார்களில் ஒருவருக்குச் செய்ததும் தமக்குச் செய்ததாக நினைத்து இராத அன்று பகவத் சம்பந்தம் இல்லையாம் இத்தனை. இதனால், ‘எனக்குப் பண்டே உதவி செய்தவனே’ என்கிறார் என்றபடி. கோளரி -‘மஹாவிஷ்ணும்’ என்கிற 5மிடுக்கையுடைய சிங்கம் என்னுதல். 6‘ஜ்வலந்தம்’ என்கிற ஒளியையுடைய சிங்கம் என்னுதல். மூடியாதது என் எனக்கே – நீ சூளுறவு செய்த அக்காலத்திலேயே தோற்றுவாய் ஆயிற்ற பின்பு எனக்கு முடியாதது உண்டோ? நஞ்சீயர் திருவடிகளே சரணம் உய்ந்து போந்து என்உலப்பு இலாதவெந் தீவினைகளை நாசஞ் செய்துஉனது அந்தம்இல் அடிமை அடைந்தேன் விடுவேனோ? ஐந்து பைந்தலை ஆடு அரவணை மேவிப் பாற்கடல் யோக நித்திரை சிந்தை செய்த எந்தாய்! உன்னைச் சிந்தை செய்துசெய்தே. பொ-ரை : ‘திருப்பாற்கடலில் பசிய ஐந்து தலைகளையுடைய ஆடுகின்ற ஆதிசேஷ சயனத்தில் பொருந்தி யோக நித்திரையில் காக்கும் வகையைச் சிந்தை செய்த என் சுவாமியே! உன்னை நினைத்து நினைத்து அதனால் உய்வு பெற்று, உலக மக்களில் வேறுபட்டு, என்னுடைய அளவு இல்லாத கொடிய பாவங்களை அழித்து, உன்னுடைய முடிவு இல்லாத நித்தியமான கைங்காரியத்திலே சேர்ந்துள்ள நான், இனி விடுவேனோ?’ என்கிறார். வி-கு : ‘சிந்தைசெய்து உய்ந்து போந்து நாசஞ்செய்து அடிமை அடைந்தேன்’ எனக் கூட்டுக. அடைந்தேன் – வினையாலணையும் பெயர். ‘சிந்தைசெய்து, நாசஞ்செய்து’ என்பன ஒரு சொல் நீர்மைய. செய்து செய்து -அடுக்கு. மேவிச்சிந்தை செய்த’ எனக் கூட்டுக. அந்தம்இல் அடிமை – நித்தியமான அடிமை. ஈடு : ஐந்தாம் பாட்டு. 2‘ஆத்மாந்த தாஸ்யத்திலே அதிகரித்த நான் உன்னை விடப் பிரசங்கம் உண்டோ?’ என்கிறார். உய்ந்து – நான் உளேனாய்ப் போந்து – சம்சாரிகளில் வேறுபட்டவனாய்ப் போந்து. என் உலப்பு இலாத வெந்தீவினைகளை நாசம் செய்து -என்னுடைய முடிவு இல்லாமல் இருக்கிற கொடிய பாவங்களை வாசனையோடே போக்கி. உன் அந்தம் இல் அடிமை அடைந்தேன் விடுவேனோ-3உன் திருவடிகளிலே ஆத்மாந்த தாஸ்யத்திலே அதிகரித்த நான் இனி விடக்காரணம் உண்டோ? 1வேறு விஷயங்களை விரும்பினேனோ விடுகைக்கு? சொரூபசித்தி இல்லாமல் ஒழிந்து விடுகிறேனோ? தொண்டின் பரிமளத்தில் சுவடு அறியாமல் விடுகிறேனோ? எனக்குத் தெவிட்டி விடுகிறேனோ? என்றபடி. 2ஐந்து பைந்தலை ஆடு அரவணை மேவிப் பாற்கடல் யோக நித்திரை சிந்தை செய்த எந்தாய் – பெருவெள்ளத்துக்குப் பல 3வாய்த்தலைகள் போலே, பகவானுடைய அனுபவத்தால் வந்த மகிழ்ச்சிக்குப் போக்கு வீடாகப் பல தலைகளை உடையவனாய், கட்குடியரைப் போலே ஆடுகின்றவனாய், 4சைத்திய சௌகுமார்ய சௌகந்தியங்களை உடையனான திருவனந்தாழ்வான்மேலே, திருப்பாற்கடலிலே, ‘எல்லாப்பிராணிகளும் கரைமரம் சேர்ந்தாம் விரகு என்?’ என்று யோகநித்திரையில் திருவுள்ளம் செய்த என் நாயன் ஆனவனே! யோகநித்திரை – 5‘பரமபுருஷன் வாசுதேவன் என்ற தன்னைச் சிந்தித்துக் கொண்டு தனது மாயாரூபமான பிரகிருதி சம்பந்தம் இல்லாத யோக நித்திரையை அடைந்தார்’ என்கிறபடியே, தன்னை நினைத்தல். எந்தாய் – நீர்மையைக் காட்டி என்னை உனக்கே உரிமை ஆக்கினவனே! ‘உன்னைச் சிந்தை செய்து செய்து – நான் நினைக்கைக்குக் கிருஷி செய்த உன்னை நினைத்து வைத்து விடக் காரணம் உண்டோ?’ என மேலே கூட்டுக. நஞ்சீயர் திருவடிகளே சரணம் வள்ளலே! மதுசூதனா! என்மரதக மலையே! உன்னை நினைந்து எள்கல் தந்த எந்தாய்! உன்னை எங்ஙனம் விடுகேன்? வெள்ள மேபுரை நின்புகழ் குடைந்துஆடிப் பாடிக் களித்து உகந்துகந்து உள்ள நோய்கள் எல்லாம் துரந்து உய்ந்துபோந்து இருந்தே. பொ-ரை: ‘வள்ளலே! மதுசூதனா! என்னுடைய மரதக மலையே! உன்னை நினைத்தலால், மற்றைப்பொருள்களை இகழும்படியான தன்மையை எனக்குக் கொடுத்த எந்தையே! வெள்ளத்தைப் போன்ற நின் புகழ்களில் மூழ்கி ஆடிப்பாடி மகிழ்ந்து அம்மகிழ்ச்சியிலே உயர்ந்து என்னிடத்திலுள்ள நோய்களை எல்லாம் நீக்கி அதனால் உயர்வு பெற்று உன்னிடத்திற்போந்திருந்தேன்; ஆதலால். இனி, உன்னை எங்ஙனம் விடுகேன்!’ என்றவாறு. வி-கு : நினைந்து -செயவென் எச்சத்திரிபு. ‘நினைத்தலால் எள்கல் தந்த எந்தாய்’ என்க. புரை – உவம உருபு. உகத்தல் – உயர்தல்; ‘உகப்பே உயர்தல் உவப்பே உவகை’ என்றார் ஆசிரியர் தொல்காப்பியனார். இருந்து – வினைமுற்று. ‘கழிந்தது பொழிந்தென வான் கண் மாறினும், தொல்லது விளைந்தென நிலம்வளம் கரப்பினும்’ ( புறம். 203 ) என்ற இடத்துக் கழிந்து, பொழிந்து என்பன, வினை முற்றுப்பொருளவாதல் காண்க. அன்றி, இதனை எச்சமாகக் கோடலுமாம். ஈடு : நாலாம் பாட்டு. ‘நாம் மருவி நன்கு ஏத்தி உள்ளி வணங்கி நாம் மகிழ்ந்து ஆட’ என்று தம்முடைய தாழ்வினைச் சொன்னவாறே, ‘இவர் நம்மை விடின் செய்வது என்?’ என்று அவன் ஐயம் கொள்ள, ‘நிர்ஹேதுகமாக 1உன் வடிவழகை என்னை அனுபவிப்பிக்க அனுபவித்து அத்தாலே உருக்குலைந்த நான் உன்னை விடக் காரணம் உண்டோ?’ என்கிறார். வள்ளலே – 2நிர்ஹேதுகமாக உன்னை எனக்குத் தந்த பரம உதாரனே! மதுசூதனா – நீ உன்னைத் தருமிடத்தில் நான் ஏற்றுக் கொள்ளாதபடி பண்ணும் விரோதிகளை,’ மதுவாகிற அசுரனை அழித்தது போன்று அழித்தவனே! என் மரதக மலையே -1உன்னை நீ ஆக்கும்படி உன்னிலும் சீரியதாய், சிரமத்தைப் போக்கக் கூடிய தாய், அளவிட முடியாத வடிவழகை அன்றோ எனக்குக் கொடுத்தாய்? உன்னை நினைந்து எள்கல் தந்த எந்தாய் – உன்னை நினைத்தால் மற்றைப் பொருள்களை நான் விடும்படி பண்ணினவனே! இனி, ‘என்கல் தந்த’ என்பதற்கு, ‘உன்னை நினைத்தால், 2‘காலாழும் நெஞ்சழியும் கண்சுழலும்’ என்கிறபடியே, அள்ளி எடுக்க வேண்டும் படி பண்ணித் தந்த என் நாயனே!’ என்று பொருள் கூறலும் ஆம். எள்கல் – ஈடுபாடு. முன்னைய பொருளில், கொடைத்தன்மை விளங்கும். உன்னை எங்ஙனம் விடுகேன் – 3‘உன் விஷயத்திலே இப்படி ஈடுபட்ட யான் உன்னை விடக் காரணம் உண்டோ?’ என்னுதல்; ‘உன்னை நினைத்தால் மற்றைப் பொருள்களில் விரக்தனான யான் விட மரியாதை உண்டோ?’ என்னுதல். 4உதாரன் அல்லை என்று விடவோ? விரோதியை அழிக்கின்றவன் அல்லை என்று விடவோ? உனக்கு வடிவழகு இல்லை என்று விடவோ? எங்ஙனம் விடுவேன்?’ என்றபடி. இனி, மேல் எல்லாம் அவனுடைய ஐயத்தினைத் தீர்க்கிறார்; வெள்ளமே புரை நின் புகழ் குடைந்து ஆடிப் பாடிக் களித்து உகந்து உகந்து – கடலோடு ஓத்திருந்துள்ள உன்னுடைய நற்குணங்களை நாலு மூலையும் புக்குப் பரந்து, நான் 5மறுநனைந்து பிரீதியினாலே தூண்டப்பட்டவனாய்க் கொண்டு பாடி, அத்தாலே செருக்கி மிகவும் பிரீதனாய். உள்ள நோய்கள் எல்லாம் துரந்து – கர்மம் காரணமாக வருமவை, உன்னைப் பிரிந்து படுமவை, ‘தாழ்ந்தவன்’ என்று அகன்று வருமவைமுதலிய நோய்கள் எல்லாவற்றையும் ஓட்டி. உய்ந்து – 1‘கடவுள் உளன் என்று நினைத்தால் இவனும் உள்ளவன் ஆகின்றான்’ என்கிறபடியே உய்வு பெற்று. போந்து -சம்சாரிகளைக்காட்டிலும் வேறுபட்டவனாய். இருந்து – பாரம் இல்லாதவனாய் இருந்து. ‘வள்ளலே! மதுசூதனா! உன்னை எங்ஙனம் விடுகேன்?’ என்க. நஞ்சீயர் திருவடிகளே சரணம் தாமரைக் கண்ணனை விண்ணோர் பரவும் தலைமகனைத் துழாய்விரைப் பூமருவு கண்ணி எம்பிரானைப் பொன்மலையை நாம்மருவி நன்குஏத்தி உள்ளி வணங்கி நாம்மகிழ்ந்து ஆட நாஅலர் பாமருவி நிற்கத் தந்த பான்மையே! வள்ளலே! பொ-ரை : தாமரைக்கண்ணனாய் விண்ணோர் துதிக்கின்ற தலைமகனாய் வாசனையையுடைய பூக்கள் பொருந்திய திருத்துழாய் மாலையைத் தரித்த எம்பிரானாய்ப் பொன்மலையாய் இருக்கின்ற உன்னை, வள்ளன்மை உடையவனே! நான் வந்து கிட்டி நன்கு ஏத்தி நினைத்து வணங்கி நான் மகிழ்ந்தாடும்படியாக நாவிலே அலரும்படியான பாசுரங்களிலே பொருந்தி நிற்கும்படி திருவருள் செய்த தன்மைதான் என்னே! வி-கு : ‘தாமரைக்கண்ணனை’ என்பது போன்ற இடங்களில் ஐகாரம்: அசைநிலை. அலர்பா : வினைத்தொகை. ஈடு : மூன்றாம் பாட்டு. 2‘நித்தியசூரிகளுக்கும் அவ்வருகானவன் தன்னை நான் தேசிகனாய் அனுபவிக்கும்படி பண்ணின இதுவும் ஓர் ஒளதார்யமேதான்’ என்கிறார். தாமரைக் கண்ணனை விண்ணோர் பரவும் தலைமகனை – ஒருகால் திருக்கண்களாலே குளிர நோக்கினால் அதிலே தோற்றுச் சன்னிசுரம் பிடித்தவர்களைப் போன்று 1அடைவு கெட ஏத்தாநிற்பர்கள் ஆயிற்று நித்தியசூரிகள்.2‘ஜமதக்நியின் புதல்வரும் அடைவு கெடப் பேசுகிறவருமான பரசுராமரிடத்தில் இப்பொருள் கேட்கப்பட்டது’ என்பது பாரதம். தலை மகனை – இவர்கள் ஏத்தாநின்றாலும் 3‘குற்றம் இல்லாதவர், அடைவதற்கு முடியாதவர்’ என்கிறபடியே, அவன் பரன் ஆகவே இருப்பான். துழாய் விரை பூமருவு கண்ணி எம்பிரானை – விரையும் பூவும் மருவி இருந்துள்ள துழாய்க்கண்ணி எம்பிரானை. நித்தியசூரிகளைக் கண் அழகாலே தோற்பித்தான்; இவரைக் கண்ணியிலே அகப்படுத்தினான். அதாவது, ‘மார்வில் மாலையைக் காட்டி மால் ஆக்கினான்’ என்றபடி. பொன் மலையை – என்னுடைய கலவியால் எல்லை இல்லாத அழகையுடையவனாய், கால் வாங்க மாட்டாதே இருக்கிறவனை. இனி, ‘தாம் ஏத்தியபடியாலே வளர்ந்தபடியைத் தெரிவிப்பார், 5‘பொன் மலையை’ என்கிறார்’ எனலுமாம். ஆக, இதனால், இவரைப் பெற்ற பின்பு வளர்ந்து புகர் பெற்றபடியைத் தெரிவித்தபடி. நாம் மருவி – 6‘அருவினையேன்’ என்று அகலக்கூடிய நாம் கிட்டி. நன்கு ஏத்தி – நித்தியசூரிகள் ஏத்தக்கூடிய பொருளை நன்றாக ஏத்தி; 7‘வானவர் சிந்தையுள் வைத்துச் சொல்லும் செல்வனை, எந்தையே என்பன்’ என்று முன்பு அகன்றவர் ஆதலின், இப்பொழுது ‘நாம் நன்கு ஏத்தி’ என்கிறார். இனி 8‘ஆனந்த குணத்தினின்றும் மனத்தோடு வாக்குகள் திரும்புகின்றனவோ?’ என்கிறபடியே, வேதங்களுங்கூட மீண்ட விஷயத்தை மறுபாடுருவ ஏத்துகின்றார் ஆதலின், ‘நன்கு ஏத்தி’ என்கிறார் எனலுமாம். உள்ளி -1‘நினைந்து’ என்று அநுசந்தானத்திற்குப் பிராயச் சித்தம் தேடவேண்டாமல் நினைத்து. வணங்கி – குணங்களின் பலாத்காரத்தால் தூண்டப்பட்டுச் செருக்கு அற்று வணங்கி. இனி, 2‘வணங்கினால், உன் பெருமை மாசு உணாதோ’ என்று நாம் வணங்கி எனலுமாம். நாம் மகிழ்ந்து ஆடபகவானுடைய அனுபவத்தால் வந்த பிரீதியான பொருளைக் கனாக்கண்டு அறியாத நாம் மகிழ்ந்தவராய் அதற்குப் போக்கு விட்டு ஆட. நா அலர் பா மருவி நிற்கத் தந்த பான்மையே வள்ளலே – நாட்பூ அலருமாறு போன்று நாக்கின் நுனியிலே மலர்கின்ற பாவானது என்பக்கலிலே நிற்கும் படியாகத் தந்த இதுதன்னை இயல்பாக உடையையாய் இருக்கிற பரம உதாரனே! 3மனத்தின் துணையும் வேண்டாதபடி இருத்தலின் ‘நா அலர் பா’ என்கிறார். ‘தாமரைக் கண்ணனாய் விண்ணோர் பரவும் தலைமகனாய்த் துழாய் விரைப்பூமருவு கண்ணி எம்பிரானாய்ப் பொன் மலையாய் இருக்கிற தன்னை, நாம் மருவி நன்கேத்தி உள்ளி வணங்கி நாம் மகிழ்ந்து ஆடும்படி, நா அலர் பா மருவி நிற்கத் தந்த பான்மை 4ஏய்ந்த வள்ளலே!’ என்று சொல்லுகிறார் ஆகவுமாம். அன்றி, ‘தாமரைக் கண்ணனை’ என்பது போன்ற இடங்களிலுள்ள ஐகாரத்தை அசைநிலை ஆக்கி, ‘தாமரைக் கண்ணனாய், பொன் மலையாய் இருக்கிற நீ, நாம் மருவி – நா அலர் பா மருவி நிற்கத் தந்த பான்மையே- இதுவும் ஒரு தன்மையே! வள்ளலே – பரமோதாரனே!’ என்கிறார் ஆகவுமாம்.- நஞ்சீயர் திருவடிகளே சரணம் கால மயக்கு-


சேலம் மாவட்டத்தில் 12 நாளில் ரூ1000 கோடிக்கு வர்த்தகம் பாதிப்பு 2020-04-06@ 20:10:27 சேலம்: கொரோனா வைரஸ் பீதியால் சேலம் மாவட்டத்தில் ரூ1000 கோடிக்கு மேல் வர்த்தகம் பாதிக்கப்பட்டுள்ளதாக ஜவுளி மற்றும் வணிக நிறுவன உரிமையாளர்கள் கவலை தெரிவித்துள்ளனர். சேலம் மாவட்டத்தில் ஜவ்வரிசி, ஸ்டார்ச், வெள்ளி, நெல், மாம்பழம், இரும்பு கம்பி உற்பத்தி, சின்டெக்ஸ் டேங்க், சில்வர், அலுமினியம், காப்பர், ஜவுளி ஏற்றுமதி உள்பட பல தொழில்கள் பிரதான தொழிலாக இருந்து வருகின்றன. இந்த தொழிலை நம்பி பத்து லட்சத்திற்கும் மேற்பட்ட தொழிலாளர்கள் உள்ளனர். கொரோனா வைரஸ் பரவலால் கடந்த 25ம் தேதி முதல் ஏப்ரல் 14ம் தேதி வரை 21 நாட்கள் ஊரடங்கு உத்தரவு அமலில் உள்ளது. நேற்று வரை 12 நாட்கள் நிறைவு பெற்றுள்ளது. இன்னும் 9 நாட்கள் உள்ளன. இந்த நிலையில் கொரோனா வைரசால் பாதிக்கப்பட்டோரின் எண்ணிக்கை நாளுக்கு நாள் அதிகரித்து வருகிறது. இதன் காரணமாக ஏப்ரல் 14ம் தேதி ஊரடங்கு உத்தரவு நிறைவு என்பது சந்தேகமாக தான் இருக்கிறது. கடந்த 25ம் தேதி நேற்று வரை 12 நாளில் பல நூறு கோடி மதிப்பில் வர்த்தகம் பாதிக்கப்பட்டுள்ளதாக ஜவுளி மற்றும் வணிக நிறுவன உரிமையாளர்கள் கவலை தெரிவித்தனர். இதுகுறித்து சேலத்தை சேர்ந்த ஜவுளி மற்றும் வணிக நிறுவன உரிமையாளர்கள் கூறியதாவது: ெகாரோனா வைரஸ் பரவலால் இந்தியாவில் பொருளாதாரம் கடுமையாக பாதிக்கப்பட்டுள்ளது. குறிப்பாக தமிழகத்தில் சேலம் மாவட்டத்தில் இருந்து ஜவுளிகள் வெளி நாட்டிற்கும், மாநிலங்களுக்கும் அனுப்பப்படுகிறது. அதேபோல் ஸ்டார்ச், ஜவ்வரிசி உள்ளிட்டவைகள் வெளி மாநிலங்களுக்கு கொண்டு செல்லப்படுகிறது. இதேபோல் கோழித்தீவனம், மஞ்சள், வெள்ளி உள்பட பல்வேறு பொருட்கள் வெளி மாநிலங்களுக்கும், தமிழகத்தில் பல பகுதிகளுக்கும் அனுப்பப்படுகின்றன. கொரோனா வைரஸ் பரவலால் கடந்த 25ம் தேதியில் இருந்து தொழிற்சாலை, வணிக நிறுவனம், விசைத்தறி கூடங்கள் மூடப்பட்டுள்ளன. கடந்த 12 நாளில் மட்டும் சேலம் மாவட்டத்தில் ஆயிரம் கோடிக்கு மேல் வர்த்தகம் பாதிக்கப்பட்டுள்ளது. மீதமுள்ள ஒன்பது நாட்களும் இதே நிலை நீடித்தால் ரூ2 ஆயிரம் கோடிக்கு மேல் வர்த்தகம் பாதிக்கும். தொழிற்சாலைகள், வணிக நிறுவனங்களில் உற்பத்தி இல்லாததால் உரிமையாளர்களுக்கு பல கோடி நஷ்டம் ஏற்பட்டுள்ளது. வங்கியில் கடன் வாங்கியவர்கள் கடனை அடைக்க முடியாமல் தவித்து வருகின்றனர். ஏப்ரல் 14ம் தேதியோடு ஊரடங்கு நிறைவு பெற்றால் சந்தோஷம். மீண்டும் ஊரடங்கு என்றால் வணிகர்கள் பெரிய அளவில் நஷ்டத்தை சந்திப்பார்கள். அவர்கள் இதில் இருந்து மீண்டு எழுவதற்கு பல மாதங்கள் ஆகும். இவ்வாறு அவர்கள் கூறினர். Tags:சேலம் வர்த்தகம் பாதிப்பு மேலும் செய்திகள் கரூர் ஜிஹெச்சில் மருத்துவர்கள் பயன்படுத்திய உடைகளை பள்ளம் தோண்டி புதைக்க முடிவு: கிராம மக்கள் எதிர்ப்பு கோடை மழையை பயன்படுத்தி நிலத்தை உழவு செய்ய வேண்டும்: வேளாண்மை துறை வல்லுனர் தகவல் இந்தியா போஸ்ட் பேமெண்ட்ஸ் வங்கி திட்டம்: அனைத்து வங்கி வாடிக்கையாளர்களுக்கு வீடு தேடி பணம்: அஞ்சல் துறை ஏற்பாடு ஊரடங்கால் சொந்த ஊருக்கு செல்ல முடியாமல் பஸ் ஸ்டாப்பில் பசியால் இறந்து கிடந்த முதியவர்: திருப்புவனம் அருகே பரிதாபம் கொரோனா 144 தடை உத்தரவால் வாழ்வாதாரத்தை இழந்த தப்பாட்ட கலைஞர்கள் ராஜபாளையம் அருகே கருப்பட்டி காய்ச்சும் பணி கோடைமழையால் பாதிப்பு - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்